Шаҳзода Ҳарри ва Меган Маркл никоҳи қаерда бўлиб ўтиши маълум қилиндиHaqida.net\nHome Dunyo Шаҳзода Ҳарри ва Меган Маркл никоҳи қаерда бўлиб ўтиши маълум қилинди\nШаҳзода Ҳарри ва Меган Маркл никоҳи қаерда бўлиб ўтиши маълум қилинди\nБритания тожини мерос қилишга навбатда 5-ўринда турган шаҳзода Ҳарри ва унинг қайлиғи – америкалик актриса ва фотомодел Меган Марклнинг никоҳ тўйи Виндзор қасридаги Авлиё Георгий ибодатхонасида ўтадиган бўлди. Бу ҳақда Кенсингтон саройининг расмий вакили, Ҳаррининг жамоатчилик билан алоқалар бўйича котиби Жейсон Ноф маълум қилди.\nНофнинг айтишича, Виндзор янги жуфтлик ва умуман қироллик оиласи учун “жуда муҳим жой” ҳисобланади. Шаҳзода ва унинг севгилиси 16 ойдан бери давом этаётган муҳаббатлари давомида Виндзор қасрида вақт ўтказишган ва уларнинг тўйи бу гўзал жойда ўтишидан хурсандлар.\nТўй, жумладан никоҳдан ўтиш, мусиқий безак, қабулларни ташкиллаштириш қироллик оиласи маблағлари ҳисобидан қопланади.\nШунингдек, тўйдан кейин “ҳазрати олиялари” деб чақира бошланадиган, АҚШ фуқаролигига эга бўлган актриса Британия фуқаролигини олмоқчи.\n33 ёшли шаҳзода ва 36 ёшли актрисанинг унаштирилганлари 27 ноябрда маълум қилинди. Шу куннинг ўзида жуфтлик фотосессияда иштирок этган ва телевизион интервью берган.\nТўй ўтадиган ибодатхона Британия қироллик оиласининг “уй черкови” ҳисобланади. Аввалроқ британ оммавий ахборот воситалари маълум қилгандек, бу ибодатхона қиролича Елизавета II’нинг вафотидан кейин унинг дафн маросими ўтадиган жой бўлади.\nНью-Йоркдаги теракт ижрочиси Сайфулло Соипов судда айбини тан олмади


18:34 / 21.05.2019 | Komronbek Abdiyev | 6245\nАссалому алайкум! 5 маҳал намоздаман. Шунга қарамай ҳечам мендан бало аримаяпти. Кунора машинамга ёки ўзимга шикаст етади. Бунга эса рози бўлмай Аллоҳнинг синови эканлига кўнмай Аллоҳдан хафа бўлиб қоламан. Шунда “балки Аллоҳ мени намоз ўқишимни истамаётгандур, балки нимадурни нотўғри қилаётгандурман” деб ўйлаб қоламан. Ахир қўлимдан келганча тақво қиляпман. Аллоҳ қайтарган ишлардан йироқман, сабрим етмайдими деб қўрқаман. Нима қилай?\n- Ва алайкум ассалом! Қуйидагиларни ихлос билан яхшилаб ўқиб чиқинг.\nСаъд ибн Абу Ваққос розияллоҳу анҳудан ривоят қилинади: Эй Расулуллоҳ соллаллоҳу алайҳи васаллам: “Одамларнинг қаттиқ балоларга дучор бўлувчиси ким?” дедим. У зот: “Пайғамбарлар, сўнг уларга яқинлар, сўнг яқинлар. Киши динига қараб имтиҳон қилинади. Дини метин бўлганнинг имтиҳони ҳам қаттиқ бўлади. дини сустроқ бўлса, динининг тақозосича имтиҳон қилинади. Бало бандадан ажралмай туриб олади ва охир оқибат уни ер юзида бирорта ҳам хатоси қолмаган ҳолда юрадиган қилади” дедилар. Термизий ривояти.\nУшбу ҳадисда турли касаллик, ғам ташвишга ботиб, қалби Аллоҳ таолога богланган ва дуо ва истиғфорни ўзига одат қилганларга башорат бор.\nИймонни руҳий тарзда мустахкамлаш!


Эркинжон ТУРДИМОВ: Ҳокимнинг вазифаси ўша ҳудудга хизмат қилиш, одамларнинг давлатдан розилигига эришиш - zarnews.uz\nЭркинжон ТУРДИМОВ: Ҳокимнинг вазифаси ўша ҳудудга хизмат қилиш, одамларнинг давлатдан розилигига эришиш\n– Эркинжон Оқбўтаевич, 2019 йил якунига етмоқда. Бу йил вилоятимиз ҳаётидаги энг муҳим беш янгилик сифатида нималарни айтган бўлардингиз?\n– Йил давомида вилоятимиз ҳаётида жуда кўп ўзгаришлар, янгиликлар бўлди, албатта. Уларни бирма-бир санасак анча вақт олади. Лекин беш муҳим янгилик сифатида қуйидагиларни айтишни истардим.\nБиринчиси, Президентимиз Шавкат Мирзиёев 11 январь куни вилоятимизга ташрифлари чоғида аҳолининг уй-жойга бўлган талаби ошиб бораётганини ҳисобга олиб, нафақат Самарқанд шаҳри, балки бошқа туман, шаҳарларда ҳам 12-16 қаватли уй-жойлар қуриш учун замонавий коммуникация тизимини яратишга топшириқ бердилар ва бу ишни амалга оширишга киришилди. Натижада шу йилнинг ўзида Самарқанд, Тойлоқ ва Ургут туманларида 30 дан ортиқ кўп қаватли уй қурилди.\nИккинчиси, бу ҳам давлатимиз раҳбарининг 26 июль куни вилоятимизга ташрифлари билан боғлиқ ва ушбу ташриф чоғида Самарқанд туристик марказини қуриш учун лойиҳалар тақдим этилди. Айни пайтда Самарқанд эшкак эшиш канали атрофида 360 гектар майдонда ушбу объект қурилиши бошланди. Бу ерда янгича архитектура асосида анжуманлар саройи, меҳмонхоналар ва бошқа иншоотлар қурилиши режалаштирилган. Шунингдек, Самарқанд халқаро аэропортининг 600 йўловчига хизмат кўрсатадиган янги терминалини қуриш, учиш-қўниш йўлагини реконструкция қилиш ишлари бошланди.\nУмуман, 2019 йил Самарқанд вилояти туристик имкониятларидан самарали фойдаланиш ва салоҳиятини ошириш учун мамлакат ва халқаро миқёсда кўп ишлар бажарилди. Янги – 2020 йилда бу ишлар яна ҳам кенг кўламда давом этади.\nУчинчиси, “ТошкентбошпланЛИТИ” давлат унитар корхонаси ҳамда Хитойнинг “China Construction Engineering Design Group Corp. Ltd” компанияси ҳамкорлигида Самарқанд шаҳрининг 2040 йилгача бўлган бош режаси ишлаб чиқилди ва жамоатчилик билан бирга муҳокама этилди. Айни пайтда ушбу лойиҳа тасдиқланиш жараёнида. Бу билан кейинги пайтда Самарқанд шаҳрида юзага келган кўплаб ноқонуний қурилишларга чек қўйилди.\nТўртинчиси, қишлоқ хўжалиги, жумладан, пахтачиликда тўлиқ кластер тизими жорий этилди. Якунига етаётган йилда 75,5 минг гектар майдондаги пахта кластер тизимида етиштирилди ва йиғиштириб олинди.\nБешинчиси, туман, шаҳар ҳокимлари, секторлар раҳбарлари, бошқарма ва идоралар бошлиқларининг халқ билан мулоқот қилиш, сайёр қабуллар ўтказишда тизимлиликка эришилди. Шахсан ўзим йил давомида вилоят ташкилотлари раҳбарлари, мутасаддилар билан бирга туман ва шаҳарларда 20 марта сайёр қабул ўтказиб, ушбу мулоқотларимиз натижасида 5087 нафар фуқаронинг 5853 муаммосига ечим топилди.\n– Йил бошида олдингизга қўйган мақсадларга эришдингизми?\n– Мақсадларга эришишга интилдик. Вилоятимизнинг иқтисодий кўрсаткичлари аввалги йилларга нисбатан ошди, амалга оширилган лойиҳалар ҳам салмоқли бўлди. Аммо барча режаларимиз амалга ошди, деб айтолмайман. Бунинг ўзига яраша объектив ва субъектив сабаблари бор. Лекин ўтаётган йилдан хулоса қилиб, янги йилда янгича режалар тузганмиз, олдимизга янги мақсадлар қўйганмиз.\nАслида, ҳар бир инсонни, у раҳбарми, оддий ишчи ёки фуқароми, йиллар, ҳаётнинг ўзи тарбиялаб бораверади. Тарбиялайди, деганим ҳар бир йилнинг ўз хулосаси бўлади ва киши шунга қараб келгуси йил режаларини белгилаб олади.\n– Самарқандга келгунга қадар Навоий ва Сурхондарёда ҳокимлик қилдингиз. Уч вилоятни таққослаганда Самарқандда Сизга маъқул бўлган ва ёқмаган жиҳатлар нима?\n– Қаерда бўлишидан қатъи назар, ҳокимнинг вазифаси ўша ҳудудга хизмат қилиш, одамларнинг давлатдан розилигига эришиш, кишиларни ислоҳотларга ва унинг натижасига ишонтириш. Бу йўлда барчани ўз атрофида жипслаштириб ҳаракат қилиш лозим. Мен қаерда ишламай мана шу ҳақиқат асосида фаолият олиб боришни, президентимизнинг, ўша ҳудуд халқининг ишончини оқлашни бош мақсад деб биламан.\nУч вилоятнинг ва бу уч вилоят халқининг ҳам фақат ўзигагина хос бўлган жиҳатлари бор. Иш фаолиятимда буни, албатта, инобатга олганман. Самарқанд эса ўзим туғилиб ўсган вилоят. Гарчи шу пайтгача меҳнат фаолиятим бошқа ҳудудлар билан боғлиқ кечган бўлса-да бу ерда амалга оширилган ислоҳотларни кузатиб борганман. Қўшработга, қишлоғимга ҳар гал борганимда бунга бевосита гувоҳ бўлганман. Шунинг учун Самарқандда иш бошлаб, халқ билан тил топишиш унчалик қийинчилик туғдирмади. Аммо уч вилоятни таққослаганда Самарқанд аҳолиси кўп, шунга яраша масалалари ҳам кўп ҳудуд. Қолаверса, бу замин азалдан илм-фан, маданият, цивилизация маркази бўлган. Давлатчилик тарихимизда ҳам Самарқанднинг муносиб ўрни бор. Бугун ҳам мамлакатимиз иқтисодий, маданий-маърифий ҳаётида вилоятнинг салмоқли ўрни, салоҳияти борлиги барчамизга яхши маълум. Буларнинг барчаси ҳоким сифатида ҳар бир масалага жиддий эътибор қаратган ҳолда ишлашга даъват этади мени.\nМаъқул бўлган ва ёқмаган томонлар ҳам ўзимизга, халқ билан, одамлар билан қандай гаплашиш, ишлашимизга боғлиқ. Демоқчиманки, маъқул бўлган томонларни янада кўпайтириш, ёқмаган жиҳатларни камайтириш учун халқ билан биргаликда ишлашимиз, доим одамлар орасида бўлишимиз керак. Дунёда бизнинг халқимиздек бағрикенг, самимий, кечиримли халқ бўлмаса керак. Бу халқнинг ишончига муносиб бўлиш, уларга хизмат қилиш мен учун ҳам улкан шараф ва масъулият.\n– Самарқанд шаҳрининг тарихий қисмида уй-жой қурилиши ва реконструкцияси билан боғлиқ масалалар ОАВ ва ижтимоий тармоқларда жуда кўп муҳокама бўлмоқда. Буни келтириб чиқарган сабаб ва омилларни нимада кўрасиз? Бундай қурилишлар ҳали ҳам давом этаётганига сабаб нима?\n– Аввало, ҳозирда бундай қурилишларга бутунлай чек қўйилганлигини айтишим керак. Бу борада давлатимиз раҳбарининг топшириқлари, республикамиз ҳукумати ва ўзимизнинг ҳам қарорларимиз бор. Шундай вазиятда ҳам ўзбошимчалик билан, ноқонуний қурилиш қилиш ҳолатлари юзага келаётганидан кўз юма олмаймиз. Аммо буларнинг барчаси ноқонуний ва бу ишга қўл урганлар албатта, қонун олдида жавоб беради. Биз – вилоят, шаҳар ҳокимлиги ҳозирда Самарқанд шаҳрининг тарихий ҳудуди ва унинг буфер зонасида қурилиш қилиш учун ёки биноларни таъмирлаш учун қарор чиқаришни тўхтатганмиз. Бу борадаги рухсат бериш тартиблари янгича тизим асосида ташкил этилмоқда.\nНоқонуний қурилишларни келтириб чиқарган сабаб ва омиллар эса жуда кўп. Булардан оммавий ахборот воситалари ва ижтимоий тармоқлар орқали жамоатчилик яхши хабардор. Бундай қурилишларнинг бошида турганларнинг тақдири ҳам кўпчилликка яхши маълум. Ўзимиз ҳам бу ҳақда баёнотлар берганмиз, жойлардаги учрашувларимизда кўп тўхталганмиз. Ҳаммаси қонуний баҳосини олмоқда ва бундан кейин ҳам шундай бўлади.\nЭнг муҳими, раҳбар ҳам, тадбиркор ва оддий аҳоли ҳам Самарқанд ҳаммамизнинг бойлигимиз, фахримиз эканлигини англаши лозим. Биз ер юзининг сайқали бўлган Самарқандни жаҳон туризм марказларидан бирига айлантирмоқчи эканмиз, аввало унинг тарихий қиёфасини сақлаб қолишимиз, туризмни асосий даромад манбаимиз сифатида кўриб, шунга мос ҳаракат қилишимиз зарур.\n– Ижтимоий тармоқларда ҳам жуда фаолсиз. Бу иш фаолиятингизда қанчалик аҳамиятли? Яхши биламиз, Самарқандда бошқа ҳудудларга нисбатан журналист ва блогерлар жуда фаол. Сиз бунга қандай қарайсиз? Бу сизга ёрдам берадими ёки...\n– Бугун ижтимоий тармоқлар фаол мулоқот майдонига айлангани, унда жамоатчилик назорати элементлари яққол намоён бўлаётганини барчамиз кўриб турибмиз. Одамларнинг кайфияти, у ёки бу воқеага муносабати ҳам биринчи навбатда ижтимоий тармоқларда ўз аксини топмоқда. Шу сабабли уларни доимий кузатиб бораман ва ўзимнинг саҳифаларим орқали аҳоли билан мулоқот қиламан. Кўпгина мураккаб масалалар ечимида ижтимоий тармоқлардаги муҳокама ва муносабатларга ҳам таянаман.\nСамарқандда журналист ва блогерларнинг бошқа ҳудудларга нисбатан фаол ва кўплиги эса менга иш фаолиятимда ёрдам беради. Улар билан тез-тез учрашиб, фикрлашиб турамиз. Вилоят ҳаётига оид муҳим масалаларда ёки ОАВ ва ижтимоий тармоқларда кўп муҳокама қилинаётган мавзулар бўйича журналист ва блогерлар билан очиқ мулоқот қилишимиз ўша масалаларни тўғри талқин этиш ва кенг оммага етказишда самарали бўлмоқда.\nБир сўз билан айтганда, журналист ва блогерлар билан муносабатларимиз яхши ҳамда уларнинг фаолияти менга ва бошқа раҳбарларга ёрдам беради.\n– Эркинжон Оқбўтаевич, Сизни ва вилоятимиз аҳлини Янги йил билан табриклаймиз. 2020 йил Самарқанд учун омадли, муваффақиятларга бой йил бўлсин!


Рўзиқул Бердиев: “Мақсуд Каримовдан ҳаммамиз миннатдормиз” - Voha.uz - Воҳа футболи янгиликлари\nНоя 25, 2018 204 0\n-Бугун икки бўлимда икки хил ўйинга гувоҳ бўлдик. Биринчи бўлимда иккита гол фарқи билан олдинга чиқиб олдик. Иккинчи бўлимда йигитларга таъкидлаган эдимки, ўйинни асло бўшаштирмаслик кераклигини. “АГМК” жамоаси сўнгги дақиқаларгача курашадиган жамоа ҳисобланади. Қолаверса, Фарғонада бўлиб ўйин ҳақида ҳам гапирган эдим, “АГМК” ўша ўйинда 10 киши бўлиб, дуранггга эришган эди. Иккинчи бўлимдаги суст ҳаракатларимиз бугунги дурангга асосий сабаб бўлди. Афсуски, тайёр ғалабани қўлимиздан чиқариб қўйдик. Албатта бугун аксарият футболчиларимизда толиқиш ҳам сезилди. Ўзларингизга маълум, кўплаб ўйинчиларимиз терма жамоаларимиз сафида тўп тепишди, яна узоқ йўл, буларнинг ҳаммаси ўз таъсирини кўрсатмай қолмайди. Шунинг учун иккинчи бўлимда янада кучлироқ ўйин кўрсатиш уларга қийин бўлди. Асосан мана шулар бугунги дурангга сабаб бўлди.\nАзиз Ғаниев ҳақида? Азизжон мана яқинда Япониядан даволаниб қайтди. У ҳозир енгил машқларни бошлади. Шифокорларнинг тавсиясига кўра, янги йилдан умумий машғулотларга қайтади ва жамоамиз ўйинларига ўзининг ёрдамини беради. Сизлар каби, бизлар ҳам унинг ўйинини жуда соғинганмиз. Бариб-бир таркибимизда Ғаниев ўйнаса, ўйинимиз ҳам бошқача кечади, - деди Бердиев.\nМар 29, 2019 0 217\nОкт 19, 2018 0 218\nCoca Cola Суперлига, 1-тур: 10 март куни жамоалар қандай...\nМар 8, 2019 0 222\n«Локомотив» машғулотларни давом эттирмоқда


Тошкент вилояти «ДОРИ-ДАРМОН» акциядорлик жамияти\nТошкент вилояти «ДОРИ-ДАРМОН» АЖ\n111500, Тошкент вилояти, Урта Чирчиқ тумани, Нурафшон шахри, Тошкент йули кўчаси, 125 уй\nТошкент шаҳар, Олмазор тумани, Янги Олмазор кўчаси, 1A уй\n1 1.\tСаноқ комиссияси қуйидаги таркибда бир йил муддатга тасдиқлансин: -\tКадиров Ойбек Батирович; -\tВаҳобов Анвар Абдуманноп ўғли; -\tАлибоев Абдулазиз Абдужаббор ўғли. 100 767 356 0 0 0 0\n2 1. Toshkent viloyati «DORI-DARMON» АЖнинг 2019 йил якуни бўйича молиявий-хўжалик фаолияти натижалари ва бизнес-режасининг бажарилиши тўғрисидаги йиллик ҳисоботи тасдиқлансин, шунингдек 2019 йилда Корпоратив бошқарув кодекси талабларини бажарилиши юзасидан ўтказилган баҳолаш натижалари маълумот учун қабул қилинсин. 100 767 356 0 0 0 0\n3 1. Toshkent viloyati «DORI-DARMON» АЖ Кузатув кенгашининг 2019 йил якуни бўйича ҳисоботи тасдиқлансин. 100 767 356 0 0 0 0\n4 1. Toshkent viloyati «DORI-DARMON» АЖнинг 2019 йил иш фаолияти якуни бўйича тафтиш комиссиясининг хулосаси тасдиқлансин. 100 767 356 0 0 0 0\n5 1. Toshkent viloyati «DORI-DARMON» АЖ томонидан 2019 йилда 3 713 421 500,00 сўм миқдорида зарар кўрилганлиги маълумот учун қабул қилинсин ва қуйидаги тартибда қоплансин: - зарарнинг 384 498 652,28 сўм қисми ўтган йилларнинг тақсимланмаган фойдаси ҳисобидан қоплансин; - зарарнинг 59 310 334,2 сўм қисми захира фонди ҳисобидан қоплансин; - зарарнинг қолган қисми келгуси йиллар фойдаси ҳисобидан қоплансин. 100 767 356 0 0 0 0\n6 1. Toshkent viloyati «DORI-DARMON» АЖ томонидан кундалик хўжалик фаолияти жараёнида акциядорларнинг 2020 йил якуни бўйича навбатдаги йиллик умумий йиғилишигача бўлган даврда мустақил равишда аффилланган шахслар билан тузиши мумкин бўлган битимлари иловага мувофиқ тасдиқлансин. 100 767 356 0 0 0 0\n7 1. Toshkent viloyati «DORI-DARMON» АЖ томонидан 2020 йилда қўрсатиладиган ҳайрия ёки беғараз ёрдамлар миқдорининг энг юқори чегараси 2 000 000 000,0 сўм миқдорида, пул маблағлари ва товарлар кўринишида белгилансин. 2. Ҳайрия ёки беғараз ёрдамларни кўраситиш тўғрисида қарор қабул қилиш Кузатув кенгаши ваколат доирасида амалга оширилиши белгилансин. 100 767 356 0 0 0 0\n8 1. 2020 йил учун Ўзбекистон Республикаси бухгалтерия ҳисобининг миллий стандартлари ва халқаро молиявий ҳисобот стандартларига мувофиқ ташқи аудитдан ўтказиш бўйича «SAMIMIY AUDIT» МЧЖ аудиторлик ташкилоти тасдиқлансин ва унинг хизматига тўланадиган ҳақ миқдори 34 000 000,00 сўмгача этиб белгилансин. 100 767 356 0 0 0 0\n9 1. Toshkent viloyati «DORI-DARMON» АЖ ташкилий тузилмасининг янги таҳрири иловага мувофиқ тасдиқлансин. 100 767 356 0 0 0 0\n10.1 1.\tToshkent viloyati «DORI-DARMON» АЖ Бошқарув аъзолари сони 3 (уч) кишидан иборат этиб белгилансин. 100 767 356 0 0 0 0\n10.2 2.\tToshkent viloyati «DORI-DARMON» АЖ Тафтиш комиссияси аъзолари сони 1 (бир) кишидан иборат этиб белгилансин. 100 767 356 0 0 0 0\n11 1.\tToshkent viloyati «DORI-DARMON» АЖ Бошқарув раиси Каримов Абдубасит Абдишукурович ваколатлари бир йил муддатга, акциядорларнинг кейинги йиллик умумий йиғилишигача узайтирилсин. 2. Каримов Абдубасит Абдишукуровичга «Бошқарув раиси» лавозимига тегишли амалдаги қонунчилик ва ички меърий хужжатлар билан белгиланган вазифалар ва мажбуриятлар юклатилсин ҳамда ўрнатилган тартибда барча хуқуқ ва ваколатлар берилсин. 3. Toshkent viloyati «DORI-DARMON» АЖ номидан меҳнат шартномасини имзолаш Toshkent viloyati «DORI-DARMON» АЖ Кузатув кенгаши раиси зиммасига юклатилсин. 100 767 356 0 0 0 0\n13 1.\tИсраилов Илхом Бахтиярович («Ўзбекистон Дори таъминоти» МЧЖ Бош бухгалтер ўринбосари) бир йил муддатга, акциядорларнинг кейинги йиллик умумий йиғилишигача Toshkent viloyati «DORI-DARMON» АЖ тафтишчиси этиб сайлансин. 100 767 356 0 0 0 0\n14 1.\tToshkent viloyati «DORI-DARMON» АЖ уставининг янги таҳрири иловага асосан тасдиқлансин. 100 767 356 0 0 0 0\n15.1 1.«Toshkent viloyati «DORI-DARMON» АЖ Акциядорлар умумий йиғилиши тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.2 2.\t«Toshkent viloyati «DORI-DARMON» АЖ Кузатув кенгаши тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.3 3.\t«Toshkent viloyati «DORI-DARMON» АЖ Ижроия органи тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.4 4.\t«Toshkent viloyati «DORI-DARMON» АЖ Тафтишчиси тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.5 5.\t«Toshkent viloyati «DORI-DARMON» АЖ Ички назорат тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.6 6.\t«Toshkent viloyati «DORI-DARMON» АЖ Манфаатлар тўқнашувида ҳаракатлар тартиби тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.7 7.\t«Toshkent viloyati «DORI-DARMON» АЖ Дивиденд сиёсати тўғрисидаги Низоми» янги таҳрири иловага асосан тасдиқлансин. 100 767 356 0 0 0 0\n15.8 8.\t«Toshkent viloyati «DORI-DARMON» АЖ Бошқарув ва назорат органларига мукофотлар, ҳамда меҳнатига хақ тўлаш тартиби» иловага асосан тасдиқлансин. 100 767 356 0 0 0 0\n1 1.\tСаноқ комиссияси қуйидаги таркибда бир йил муддатга тасдиқлансин: -\tКадиров Ойбек Батирович; -\tВаҳобов Анвар Абдуманноп ўғли; -\tАлибоев Абдулазиз Абдужаббор ўғли.\n2 1. Toshkent viloyati «DORI-DARMON» АЖнинг 2019 йил якуни бўйича молиявий-хўжалик фаолияти натижалари ва бизнес-режасининг бажарилиши тўғрисидаги йиллик ҳисоботи тасдиқлансин, шунингдек 2019 йилда Корпоратив бошқарув кодекси талабларини бажарилиши юзасидан ўтказилган баҳолаш натижалари маълумот учун қабул қилинсин.\n3 1. Toshkent viloyati «DORI-DARMON» АЖ Кузатув кенгашининг 2019 йил якуни бўйича ҳисоботи тасдиқлансин.\n4 1. Toshkent viloyati «DORI-DARMON» АЖнинг 2019 йил иш фаолияти якуни бўйича тафтиш комиссиясининг хулосаси тасдиқлансин.\n5 1. Toshkent viloyati «DORI-DARMON» АЖ томонидан 2019 йилда 3 713 421 500,00 сўм миқдорида зарар кўрилганлиги маълумот учун қабул қилинсин ва қуйидаги тартибда қоплансин: - зарарнинг 384 498 652,28 сўм қисми ўтган йилларнинг тақсимланмаган фойдаси ҳисобидан қоплансин; - зарарнинг 59 310 334,2 сўм қисми захира фонди ҳисобидан қоплансин; - зарарнинг қолган қисми келгуси йиллар фойдаси ҳисобидан қоплансин.\n6 1. Toshkent viloyati «DORI-DARMON» АЖ томонидан кундалик хўжалик фаолияти жараёнида акциядорларнинг 2020 йил якуни бўйича навбатдаги йиллик умумий йиғилишигача бўлган даврда мустақил равишда аффилланган шахслар билан тузиши мумкин бўлган битимлари иловага мувофиқ тасдиқлансин.\n7 1. Toshkent viloyati «DORI-DARMON» АЖ томонидан 2020 йилда қўрсатиладиган ҳайрия ёки беғараз ёрдамлар миқдорининг энг юқори чегараси 2 000 000 000,0 сўм миқдорида, пул маблағлари ва товарлар кўринишида белгилансин. 2. Ҳайрия ёки беғараз ёрдамларни кўраситиш тўғрисида қарор қабул қилиш Кузатув кенгаши ваколат доирасида амалга оширилиши белгилансин.\n8 1. 2020 йил учун Ўзбекистон Республикаси бухгалтерия ҳисобининг миллий стандартлари ва халқаро молиявий ҳисобот стандартларига мувофиқ ташқи аудитдан ўтказиш бўйича «SAMIMIY AUDIT» МЧЖ аудиторлик ташкилоти тасдиқлансин ва унинг хизматига тўланадиган ҳақ миқдори 34 000 000,00 сўмгача этиб белгилансин.\n9 1. Toshkent viloyati «DORI-DARMON» АЖ ташкилий тузилмасининг янги таҳрири иловага мувофиқ тасдиқлансин.\n10 1. Toshkent viloyati «DORI-DARMON» АЖ Бошқарув аъзолари сони 3 (уч) кишидан иборат этиб белгилансин. 2.\tToshkent viloyati «DORI-DARMON» АЖ Тафтиш комиссияси аъзолари сони 1 (бир) кишидан иборат этиб белгилансин.\n11 1.\tToshkent viloyati «DORI-DARMON» АЖ Бошқарув раиси Каримов Абдубасит Абдишукурович ваколатлари бир йил муддатга, акциядорларнинг кейинги йиллик умумий йиғилишигача узайтирилсин. 2. Каримов Абдубасит Абдишукуровичга «Бошқарув раиси» лавозимига тегишли амалдаги қонунчилик ва ички меърий хужжатлар билан белгиланган вазифалар ва мажбуриятлар юклатилсин ҳамда ўрнатилган тартибда барча хуқуқ ва ваколатлар берилсин. 3. Toshkent viloyati «DORI-DARMON» АЖ номидан меҳнат шартномасини имзолаш Toshkent viloyati «DORI-DARMON» АЖ Кузатув кенгаши раиси зиммасига юклатилсин.\n12 1. Toshkent viloyati «DORI-DARMON» АЖ Кузатув кенгашига Разаков Илёз Жаббарович, Иногамов Абдувахит Гапурджанович, Назаров Уктам Сулаймонович, Разаков Музаффар Илёс ўғли, Акилханов Олимджон Бакирхановичлар бир йил муддатга, акциядорларнинг кейинги йиллик умумий йиғилишигача сайлансин.\n13 1. Исраилов Илхом Бахтиярович («Ўзбекистон Дори таъминоти» МЧЖ Бош бухгалтер ўринбосари) бир йил муддатга, акциядорларнинг кейинги йиллик умумий йиғилишигача Toshkent viloyati «DORI-DARMON» АЖ тафтишчиси этиб сайлансин.\n14 1.\tToshkent viloyati «DORI-DARMON» АЖ уставининг янги таҳрири иловага асосан тасдиқлансин.\n15 1. Toshkent viloyati «DORI-DARMON» АЖнинг қуйидаги ички корпоратив хужжатларининг янги таҳрири иловаларга асосан тасдиқлансин: - «Toshkent viloyati «DORI-DARMON» АЖ Акциядорлар умумий йиғилиши тўғрисидаги Низоми»; - «Toshkent viloyati «DORI-DARMON» АЖ Кузатув кенгаши тўғрисидаги Низоми»; - «Toshkent viloyati «DORI-DARMON» АЖ Ижроия органи тўғрисидаги Низоми»; - «Toshkent viloyati «DORI-DARMON» АЖ Тафтишчиси тўғрисидаги Низоми»; - «Toshkent viloyati «DORI-DARMON» АЖ Ички назорат тўғрисидаги Низоми»; - «Toshkent viloyati «DORI-DARMON» АЖ Манфаатлар тўқнашувида ҳаракатлар тартиби тўғрисидаги Низоми»; -\t«Toshkent viloyati «DORI-DARMON» АЖ Дивиденд сиёсати тўғрисидаги Низоми»; - «Toshkent viloyati «DORI-DARMON» АЖ Бошқарув ва назорат органларига мукофотлар, ҳамда меҳнатига хақ тўлаш тартиби».\n1 Разаков Илёз Жаббарович «DORI-DARMON» АК молия буйича директори - 0 653 616\n2 Иногамов Абдувахит Гапурджанович «Ўзбекистон Дори таъминоти» МЧЖ Директор - 0 653 616\n3 Назаров Уктам Сулаймонович «DORI-DARMON GARANT» МЧЖ Бош ҳисобчи - 0 653 616\n4 Акилханов Олимджон Бакирханович «TURKISTON INVEST» АЖ Бош директор - 0 1 222 316\n5 Разаков Музаффар Илёс ўғли «DORI-DARMON INVEST» МЧЖ Бош ҳисобчи - 0 653 616\nКаримов Абдубасит Абдишукурович\nДжураева Мухайё Мирсабитовна\nВахобов Анвар Абдуманноп ўғли


Дума муҳожирлар номига сохталаштирилган тест имтиҳонларини текширмоқда\nРоссия Давлат Думаси меҳнат муҳожирларидан рус тили, тарихи ва ҳуқуқидан ноқонуний тарзда тест топширилгани юзасидан текширув ўтказмоқда. Дума расмийлари мигрантларга берилган 50 дона сертификат бекор қилинганини билдирди. Кузатувчилар эса муҳожирлар қора бозордан арзон нархда сертификат олиш ёки имтиҳонни бормасдан "топшираётгани"га гувоҳ бўлганини айтмоқда.\nРоссия Халқлар дўстлиги университети (РУДН) раҳбарияти Москва, Обнинск ва Уфада бир қанча меҳнат муҳожири имтиҳонга келмасдан рус тили, тарихи ва ҳуқуқидан сертификат соҳибига айланганини аниқлади.\nБу ҳол юзасидан олиб борилган тафтиш натижасида университетнинг тест маркази раҳбарияти тест олиш ҳуқуқига эга тўртта ташкилот билан ҳамкорликни тугатгани маълум қилинди. Шу жумладан, Уфа шаҳридаги “Динамо” тест маркази томонидан берилган барча сертификатлар ноқонуний деб эълон қилинди.\nРУДНнинг тест маркази вакиласи Шаҳноза Султонова, шунга қарамасдан, сертификатга имтиҳон топширган ҳар қайси меҳнат муҳожири ҳужжатсиз қолмаслигига Озодликни ишонтиришга уринди:\n- Ҳақиқатан, биз бир қанча шартномаларни бундай ташкилотлар билан бекор қилдик. Сабабларини биз очиқламаймиз. Шунга қарамасдан, пул топширган ва имтиҳон топширган бирорта меҳнат муҳожирини имтиҳон натижаларисиз ёки сертификатсиз қолдирмаймиз – ўз ишимизни охиригача олиб борамиз, деди Шаҳноза Султонова.\nРоссия Давлат Думаси ва Жамоатчилик палатаси Россиянинг турли минтақаларида ноқонуний берилаётган сертификатлар тўғрисида келиб тушаётган кўплаб шикоятлар юзасидан махсус текширув бошлагани маълум бўлди.\nДуманинг Таълим бўйича қўмитаси раиси муовини Владимир Бурматов журналистлар олдида қилган чиқишида Москва, Краснодар ва бошқа ўлкаларда “қора бозорда” муаммосиз 7 мингдан 30 минг рублгача сертификат харид қилиш мумкинлиги аниқланганини айтди.\n- Бу масалада саволлар нафақат тест марказлари, балки улар билан шартнома имзоловчи олий ўқув юртларига ҳам берилади. РУДНнинг битта-иккита, масалан, Уфадаги ташкилотни жазолаши –кўзбўямачилик! Бундай қонунбузар ташкилотлар сони, сўзсиз, кўпроқдик, деди Давлат Думаси вакили.\nБурматов келиб тушган шикоятлар асосида олиб борилаётган тафтиш натижалари май ойи охирларида эълон қилинишини билдирди.\nТаъкидлаш жойизки, ишга рухсатнома олиш учун мажбуран топшириладиган имтиҳонларни Россияда 5-та олий ўқув юрти назорат қилади, 400 зиёд нодавлат тижорат марказлари эса махсус лицензия асосида тест олиш билан шуғулланади. Бироқ, сўнгги пайтларда Интернетда ва кўча-куйда имтиҳонга бормасдан сертификат олишни таклиф этувчи ташкилотлар сони кўпайиб қолганини кузатиш мумкин.\nОзодлик суҳбатлашган бир қанча меҳнат муҳожири имтиҳонларни топширишда бирор қийинчиликка учрамаганини маълум қилди. Уларнинг аксари бу имтиҳонларни коррупциянинг бир тури эканини эътироф қилмоқда.\nМосквада меҳнат қилаётган андижонлик Ботир танишларидан бири имтиҳон саволларига жавоб бера олмасдан сертификат олганини Озодликка гапириб берди.\n- Бор бунақа ҳолатлар. Бизнинг битта танишимиз русчадан ноль эди. Имтиҳонга кириб, ўтириб, 18 та хато қилиб чиқди, лекин одамлар ўтказворди. Ўзини одамлари бор эканда! Масалан, мен сизга документ қилаётган бўлсам, сизни “Мана шу ерга бориб, имтиҳондан ўтасиз. Ёрдам берворамиз”, деб ваъда беряпман. Кейин сиз бирорта кнопка босмасдан, “Сен ваъда берганмисан ёрдам қиламан деб?” деяпсиз. Хуллас калом, 10-15 кундан кейин отпечаткага чақиртириляпсиз. Булар соққа қилишяпти, холос! дейди Ботир.\nЧелябинскдаги "Бобур" ўзбеклар жамияти раиси Маъмуржон Қодиров Озодлик билан суҳбатда “қора бозорда” сертификатлар пулланаётганига шахсан гувоҳ бўлмаган бўлсада, бундай ҳолатлар тўғрисида эшитганини гапириб берди:\n- Ҳаммасини контролга олиш жуда қийин. Менимча, бундай ҳолатга тушмаслик учун айнан лицензияси бор ўқув юртларга бориб экзамен топшириш керак. Фирмалардан эмас, бевосита ўқув юртлари қошида очилган курслардан. Ўзбекларимиз, айниқса қишлоқлардан келганлар қийналади, арзонига учади, дейди Маъмуржон Қодиров.\nРоссия Халқлар дўстлиги университети (РУДН) тест маркази Озодликка очиқлаган маълумотларга биноан, рус тили, Россия тарихи ва ҳуқуқ асосларидан ўтказилаётган савол-жавоблардан ўртача ҳисобда 95 фоиз мигрант муваффақиятли топшириб ўтмоқда. Санкт-Петербургда бу кўрсаткич 80 фоиздан ортиқроқ экани маълум.\nЭслатиб ўтамиз, 2015 йилнинг 1 январидан жорий қилинган Федерал қонунга мувофиқ, Россияда меҳнат қилиш истагида бўлган ҳар қайси хорижлик рус тили, ҳуқуқ асослари ва Россия тарихидан имтиҳон топшириши лозим.Имтиҳонни меҳнатга лаёқатсиз, 18 ёшгача бўлган шахслар ҳамда 65 юқори ёшдаги эркаклар ва 60 ёшдан юқори ёшдаги аёллар топширмаслиги мумкин.\nШунингдек, сертификат олишга имтиҳонлардан “Ватандошларни кўчириш” дастури иштирокчилари, юқори малакали мутахассислар ва кундузги бўлимда таҳсил олувчи талабалар озод этилади.\nТест маркази раҳбарияти яқин келажакда тестлар бироз мураккаблаштирилишини маълум қилди.


1 Март 2021 16:35\nNUR-SULTAN. Kazinform – Қозоғистоннинг аксарият ҳудудларида тақвимий баҳор ўз вақтида келади, деб хабар беради Kazinform «Қазгидромет» РДКга асосланиб.\nСиноптикларнинг прогнозига кўра, 2021 йил март ойида Қозоғистон Республикасининг аксарият қисмида циклонларнинг ўтиши ва Эрон ҳудудларидан илиқ ҳаво массалари келиши билан ҳаво ҳарорати кўтарилиши кутилмоқда. Республиканинг аксарият қисмида ҳавонинг ўртача ойлик ҳарорати меъёрдан 1°С юқори бўлиши кутилмоқда, фақат республиканинг шимоли-ғарбий қисмида - меъёр атрофида.\nОй давомида циклонлар ва антициклонларнинг тез-тез ўтиши ҳаво ҳароратининг кескин ўзгариши прогноз қилинмоқда. Ҳарорат қарама-қаршиликлари 10 °С ва ундан ортиқ бўлиши мумкин.\nБиринчи ўн кунликда Қозоғистон бўйлаб ҳаво ҳароратининг ўзгариши прогноз қилинмоқда: шимолий ярмида кундуз заифдан салбийгача, жанубий қисмида + 10 + 15 °С дан 0, + 7 °С гача, мамлакатнинг ғарбий ва шимоли-ғарбий қисмида -3 -10 °С дан -1 + 6 ° С гача. Биринчи ва иккинчи ўн кунларнинг баъзи кунларида, Скандинавия ва Сибир ҳудудларидан совуқ ҳаво массалари таъсирида бўлади. Шимолий ярмида кечаси -13-25 °С гача, жанубий ярмида -5-15 °С гача тушиши мумкин.\nОйнинг иккинчи ярмида Қозоғистоннинг шимолий, марказий ва шарқий ҳудудларида иссиқлик тўлқинлари билан ҳаво ҳарорати кундузи + 3 + 10 °С гача кўтарилади; мамлакатнинг жануби ва ғарбий қисмида + 10 + 15 °С гача ва учинчи ўн кунликда + 15 + 25 °С гача кутарилади. Ёғингарчилик миқдори меъёрдан кўп бўлиши кутилмоқда, фақат Қозоғистоннинг жануби-шарқида ва жануби-ғарбий қисмида меъёрга яқин (мамлакатнинг аксарият қисмида 10-25 мм тезликда, тоғли ҳудудларида 55-103 мм гача ва жанубий ва жануби-шарқда, шарқда 8-30 мм гача).\nҚозоғистонда яқин кунларда қор ёғиб, салқинлашади


Мурожаатномада илгари сурилган ғоялар ҳар биримиздан юрт тақдирига масъулиятли бўлишни талаб этади, дейишмоқда қашқадарёлик партиядошларимиз | O'zLiDeP\nO‘zLiDeP Қашқадарё вилоят Кенгаши Ўзбекистон Республикаси Президенти Шавкат Мирзиёевнинг Олий Мажлисга қилган Мурожаатномаси тарғиботига бағишланган семинар ўтказди.\nУнда партия вилоят ва туман Кенгашлари ходимлари, маҳаллий Кенгашларга O`zLiDePдан сайланган депутатлар, партия фаоллари ҳамда\nоммавий ахборот воситалари вакиллари иштирок этди.\nТадбирда сўз олган O‘zLiDeP вилоят Кенгаши аппарат раҳбари А. Шеров Мурожаатномада белгилаб берилган муҳим вазифалар тўғрисида маълумотлар бериб, маърузада партия вакиллари олдида улкан масъулиятли вазифалар турганини таъкидлаб ўтди.\n– Давлатимиз раҳбарининг Олий Мажлис Сенати аъзолари ва Қонунчилик Палатаси депутатларига мурожаатномаси халқимиз томонидан катта ҳаяжон билан кутиб олинди, – дейди А.Шеров. – Чунки Президентимизнинг парламентга Мурожаатномаси – дастурий сиёсий-ҳуқуқий ҳужжатдир. Шу боисдан, унда илгари сурилган ғоялар ҳар биримиздан юрт тақдирига масъулиятли бўлишни талаб этади.\nТадбирда Мурожаатномада ва 2019 йил Давлат дастурида кўрсатилган лойиҳаларнинг бажарилишида депутатлик корпусларининг фаолиятини тубдан яхшилаш бугунги куннинг долзарб вазифалардан бири экани таъкидланди.


22.04.2018 10:58 0 4712\nБутун бошли тўй индустрияси ишламоқда.\nПрезидентнинг тўй ва маъракалардаги ортиқча дабдабабозликлар барчанинг қимматли вақтини увол қилаётгани, маънавиятимизга путур етказаётгани, бундай иллатларга чек қўйиш кераклиги ҳақидаги гаплари одамларни мушоҳадага чорлади.\nДарҳақиқат, одамларни инсофга чақиришдан кўра ўша тўйлар баҳона ўзининг кимлигини кўрсатиб қўйишга уринаётган, кўпчиликнинг фикрини инобатга олмаётганларни жавобгарликка тортиш фурсати етди. Битта калтафаҳм манманни деб ўзбек халқи токайгача ўзини қийнаб яшайди ахир...\nМасалан, тўйдан олдин ўтказиладиган фотиҳа маросими учун ресторандаги тўйга кетадиган харажатнинг ярми сарфланар экан. Келин томон катта ош берса, куёв томон ресторанда никоҳ маросимини ўтказса, яна унга қадар бўлиб ўтадиган ёшларни учраштириш, кичик ва катта фотиҳа маросимларининг зарурати борми? Энг тўғри йўл шуки, фотиҳа маросимини таг-туги билан йўқ қилиш, қонуний йўл билан чеклаб қўйиш керак.\nБиргина чақалоқни туғруқхонадан олиб чиқиш учун беш-олтита машинанинг қатор бўлиб бориши жуда кулгили, онгсизликнинг ўзгинаси. Ҳеч қайси ривожланган давлатда бундай дабдабабозликка йўл қўйилмайди. Бу иллатларга ҳам қонун йўли билан чек қўйиш фурсати етди.\nҲадемай рамазон ойи бошланади. Рўзадан кейин эса энг катта байрамимиз – рамазон ҳайити нишонланади. Кўпчилик қиз узатганлар бу байрамни қўрқув, ташвиш билан кутиб олади. Сабаби, қиз узатилган хонадонга камида ўнта тоғора ҳамда келин-куёвга янги сарполар юборилмаса, ёш оила бузилиб кетиши мумкин! Шунча вақтдан бери кўп ажримлар мана шундай кераксиз одатлар сабабли юз берганини тан олишимиз лозим.\nБундан анча йиллар илгари юртимизда ҳокимиятлар томонидан жуда чиройли тадбир йўлга қўйилганди. Яъни, янги турмуш қурган келин-куёвларга айнан ҳайит кунлари Самарқандга саёҳат қилиш учун йўлланмалар тарқатилганди. Бу хайрли тадбир нафақат инсонларни ортиқча ташвишдан халос қилганди, балки ёшлар онгига маърифатни сингдирган, уй юмушларидан, меҳмондорчиликлардан толиққан келинчаклар маданий ҳордиқ чиқариб, турмуш ўртоқлари билан муносабатларини янада мустаҳкамлаб олишларига ҳам имкон туғилганди. Қанийди ҳайит кунлари ушбу хайрли тадбирлар яна йўлга қўйилса.\nТўй ва маъракаларни дабдабасиз, ихчам ўтказиш тўғрисида қарорлар қабул қилинганига қарамай, кейинги йилларда дабдабани тарғиб қилувчи қўшиқ-клиплар ҳаддан ортиқ кўпайди. Ҳаммаси совчилигу келин-куёв, қайнона-келин, тўйболанинг ўзига аталган, бир-биридан ўзадиган дабдабали клип-қўшиқларни, чақалоқни туғруқхонадан олиб чиқиш, бешикка белашга бағишланган тўй берувчиларнинг қонини қайнатиб, сохта обрў сари рағбатлантирувчи «асар»лар. Халқимизнинг неча йиллар йиғиниб, топган-тутганини бир кунда совуришидан фақат санъаткорлар эмас, кўпчилик манфаатдор. Бутун бошли тўй индустрияси ишламоқда.\nУмид қиламизки, авлодларимиз биз йўл қўйган хатони такрорламайди. Бор кучини, диққатини, вақтини тўй маросимларига эмас, фақат билим олишга, фарзандлари тарбиясига бағишлашади. Бунинг учун фарзандларимизга ёшлигиданоқ қай урф-одатларимиз керагу, қайсилари иллат эканини сингдириб боришимиз лозим.


Корея орзусидаги юзлаб ўзбекистонликлар алданган. Уларнинг айримлари ўзини ўлдириш ва оиласидан ажрашиш даражасига етган - Daryo\n17:29, 11.10.2019 61929\nКорея орзусидаги юзлаб ўзбекистонликлар алданган. Уларнинг айримлари ўзини ўлдириш ва оиласидан ажрашиш даражасига етган\nТошкент шаҳрида 240 нафар фуқарони Жанубий Кореяга иш юборишни ваъда қилиб, фуқаролардан жуда кўп миқдорда пул олган хусусий бандлик агентлиги раҳбарига нисбатан жиноий иш очилди. «Дарё» мухбири ушбу масала юзасидан суриштирув ўтказди.\nМирзо Улуғбек туманида жойлашган «Profelite imp хусусий бандлик агентлиги» жамияти раҳбари Иброҳимжон Ж.нинг Жанубий Кореяга ишга юбориш ваъдаларига ишониб, миллионлаб сўм тўлаб қўйган ўнлаб фуқаролар пулларини қайтариб олиш учун ички ишлар органларига мурожаат қилган.\nЧет элда ишлаш илинжида бандлик агентлигига 42 миллион сўм пул тўлаган Дилёрбек Тўйчиевнинг «Дарё»га маълум қилишича, жамият раҳбари уни Жанубий Кореяга ишга юборишни айтиб, икки йилдан буён турли баҳоналар билан алдаб келмоқда.\n«Икки йил аввал, 2017 йил октябрь ойида Иброҳимжон Ж. мени 3–6 ой орасида Жанубий Кореяга ишга жойлаштириб қўйишини айтди. Бунинг учун Global work resources жамиятининг ҳисоб рақамига 42 миллион сўм ўтказишимни сўради. Ушбу маблағни тўладим ва 1 ноябрь куни шартнома туздим. Лекин шартномага Global work resources жамияти муҳри эмас, Atlant kapital инвестиция фонди акциядорлик жамияти муҳри босилган экан. Иброҳим акадан нима учун муҳр бошқа эканлигини сўраганимда, англашилмовчилик бўлганлигини айтди», — деди жабрланувчи.\nДилёрбек Тўйчиевнинг таъкидлашича, орадан олти ой вақт ўтса-да, ваъда бажарилмаган.\n«Кейинроқ жўнатаман, ана бўлади, мана бўлади, деб вақтни чўзиб юрди. 2019 йилнинг февраль ойида аввал тузилган шартномани бекор қилиб, иккинчи марта «Profelite imp хусусий бандлик агентлиги» билан Ўзбекистон фуқароларининг хорижга ишга жойлаштириш бўйича хизматлар кўрсатиш тўғрисида шартнома имзолашимни сўради ва мен рози бўлдим. Бу шартномани ҳам муддати тугади, лекин натижа йўқ. Шундай қилиб орадан икки йил ўтиб ҳам кетди. Кореяга ишга кетишимга ишониб бошқа иш ҳам қилолмадим. Бўлмайди демайди, рўйхат келяпти, ўн кунда бўлади, бир ойдан кейин бўлади, деб одамни ишонтириб юрди», — дейди Дилёрбек Тўйчиев.\nПулни олиш учун бир неча уринишлари зое кетгандан кейин Тўйчиев жамиятни Фуқаролик ишлари бўйича Мирзо Улуғбек туманлараро судига ариза берган. Унинг ягона илинжи суддан бўлиб турибди.\nИсмини ошкор этишни истамаган тошкентлик фуқаронинг айтишича, у икки йил аввал савдо қилиб турган дўконини сотиб, агентликка 42 миллион сўм тўлаган. У ҳам дастлаб Global work resources жамияти билан шартнома тузган ва кейинчалик келишув «Profelite imp хусусий бандлик агентлиги» билан алмаштирган.\n«Икки йилдан буён Иброҳимжон Ж. Кореяга ишга жўнатишини айтиб, мени ишонтириб келди. Бу орада икки марта ўзаро шартнома туздик. Охирги вақтларда пулни сўрайверганимдан кейин 12 миллион сўм пул берди. Шундан кейин мана ҳозиргача иш бўлади, деб ваъда бериб юрибди», — дея қўшимча қилди у.\nКорхона раҳбари Иброҳимжон Ж. билан бирга ишлаган агентнинг билдиришича, агентликка фуқаролар жалб қилган агентлар ҳам муаммолар гирдобида қолган.\n«Мен каби агентлар одамларни Жанубий Кореяга ишга жўнатишни ваъда қилиб олиб келган. Улар агентлик раҳбаридан эмас, пулни биздан талаб қиляпти. Кимдир 10, кимдир 20, кимдир эса 40 миллион сўм берган. Иброҳимжон Ж. ҳатто, бирга ишлаган — бизни ҳам алдаб келмоқда», — деди агент.\nУнинг қўшимча қилишича, Иброҳимжон Ж. билан муаммолар анча олдин бошланган.\n«Ҳар куни тўполон, ўзини ўлдирмоқчи бўлганлар ҳам бўлди, оиласи билан ажралиш ёқасига келиб қолганлар ҳам бор. Агентлик ижарада турган бино эгаси ҳам жойни қайтариб олди. Одамлар тўпланиб агентлик раҳбарини уйигача бордик, лекин уни тополмадик ва ҳалигача у билан учрашиш имкони бўлмаяпти. Телефонда гаплашиб турибмиз, аммо у биз билан кўришишни истамаяпти. Жанжаллардан саломатлигим ҳам оғирлашиб қолди», — дейди хусусий бандлик агентлигининг ходими.\n«Хусусий бандлик агентликлари тўғрисида»ги қонун 2018 йил 16 октябрда қабул қилинган. Қонун билан илк марта хусусий бандлик агентликларига Ўзбекистон ва унинг ташқарисида фуқароларни ишга жойлаш билан шуғулланишлари учун рухсат берилган эди.\nАниқланишича, Ўзбекистон бандлик ва меҳнат муносабатлари вазирлиги «Profelite imp хусусий бандлик агентлиги» жамиятига 2019 йил 12 апрель куни Ўзбекистондан ташқарида иш излаётган шахсларни ишга жойлаштириш фаолияти билан шуғулланишига рухсат берувчи лицензия тақдим этган. Лекин Иброҳимжон Ж. четга ишга юборишни ваъда қилиб фуқаролардан икки йил аввал пул олишни бошлаган.\nИброҳимжон Ж.га яқин манбалардан бирининг «Дарё»га маълум қилишича, у икки йил аввал одамларни ишга жўнатишни ваъда қилган, лекин пулларни қабул қилишда ўқишга тайёрлаш учун деб олган. Сўраганларга бу шунчаки расмиятчилик эканлигини айтган.\nТашқи меҳнат миграцияси масалалари агентлиги директори вазифасини бажарувчи Бахтиёр Турсуновнинг «Дарё» мухбирига маълум қилишича, «Profelite imp хусусий бандлик агентлиги» фаолиятини тугатиш бўйича ариза берган.\n«Аввалроқ ушбу хусусий бандлик агентлиги ўз фаолиятини тугатиш мақсадида бизга мурожаат қилган эди. Бундан ташқари, фуқаролардан агентлик устидан арз келиб тушганди. Шунинг учун, агентликнинг фуқаролар олдида молиявий мажбуриятлари бор ёки йўқлиги, қонун бузилиш ҳолатлари содир этган ёки этмаганлигини аниқлаш мақсадида ҳуқуқни муҳофаза қилувчи органларга сўров бердик. Улардан агентлик раҳбарига нисбатан жиноий иш очилганлиги ва тергов ишлари олиб борилаётгани ҳақида маълумот олдик. Ҳозирча агентликка берилган лицензия бекор қилингани йўқ. Тергов ишлари якунланиб, суд жараёнлари тугагандан сўнг бир хулосага келишимиз мумкин. Ушбу ишни ўз назоратимизга олганмиз», — деди Бахтиёр Турсунов.\nМирзо Улуғбек тумани ИИО ФМБ бошлиғи ўринбосари, подполковник Қосимжон Раҳимбердиевнинг маълум қилишича, Мирзо Улуғбек туманида жойлашган «Profelite imp хусусий бандлик агентлиги» жамияти ҳозирги вақтга қадар 240 нафар фуқаро билан шартнома тузган. Улардан 50 нафари ички ишлар органларига жабрланувчи сифатида ариза билан мурожаат қилган.\n«Мурожаат асосида агентлик раҳбари Иброҳимжон Ж.га нисбатан Жиноят кодексининг 168-моддаси (фирибгарлик) бўйича жиноят иши очилди. Ишнинг катталиги ва айни вақтда муҳимлигини ҳисобга олиб, Тошкент шаҳар ички ишлар бош бошқармаси тергов бошқармаси терговни иш юритувга олди», — деди Қосим Раҳимбердиев.\nИброҳимжон Ж.га нисбатан тергов ишини олиб борган Мирзо Улуғбек тумани ИИО ФМБ 1-сонли ички ишлар бўлими тергов бўлими бошлиғи, капитан Фурқат Лутпидиновнинг айтишича, ҳозирда тергов ҳаракатлари кетмоқда.\n«Воқеа жойи ва гувоҳлар кўрсатмалари ўрганилмоқда. Гумонланувчи (агентлик раҳбари) ўз адвокати билан терговга келди ва етказилган моддий зарарни қоплаб беришга ваъда берди», — деди Фурқат Лутпидинов.\nТошкент шаҳар ИИББ матбуот хизмати сентябрь ва октябрь ойларида ўз расмий сайти орқали Иброҳимжон Ж.га нисбатан икки марта фирибгарлик жинояти бўйича иш очилгани ҳақида маълумот берди. Иброҳимжон Ж. 2019 йил 5 февраль куни 25 ёшли Дилшод Ш.га уни Жанубий Кореяга жўнатиб, ишга киритишни ваъда берган. Шу ваъда билан жабрланувчидан 4 минг доллар ва 12 миллион сўм пул олган, бироқ берган ваъдасини бажармаган. Шунингдек, Иброҳимжон Ж. Фозил Б.нинг ишончига кириб, уни Жанубий Кореяга ишга жўнатишини ваъда қилган. Ўзининг «хизматлари» учун 15 миллион 310 минг сўм олиб, ваъдасида турмасдан, пулларни ўз эҳтиёжига сарфлаб юборган.\n«Дарё» мухбири суриштирув давомида «Profelite imp хусусий бандлик агентлиги» жамиятининг юридик манзили кўрсатилган бинода агентлик фаолият юритмаётганини аниқлади. Агентликнинг Бандлик ва меҳнат муносабатлари вазирлигининг хусусий бандлик агентликлари реестрида кўрсатилган телефон рақамлари ишламаяпти. Юқорида келтирилган важларга изоҳ олиш учун гумонланувчи Иброҳимжон Ж. билан боғланиш имкони бўлмади.\nФуқароладан «Profelite imp хусусий бандлик агентлиги» жамияти ёки Иброҳимжон Ж. билан боғлиқ қонун бузилиш ҳолати юзасидан Тошкент шаҳар ички ишлар бош бошқармасига мурожаат қилишлари сўралади.\n18:10, 07.05.2022 91645\n22:27, 29.04.2022 79300\n07:30, 08.05.2022 79919\n17:15 Бугун 81\n16:48 Бугун 986\n16:20 Бугун 1905\n15:57 Бугун 3485\n19:31, 27.05.2022 72836\n20:31, 28.05.2022 72374\n21:59, 27.05.2022 45454\n10:58, 28.05.2022 44801


САЛОМДА ҲИКМАТ КЎП » Жиззах ҳақиқати газетаси расмий сайти\nЖиззах ҳақиқати газетаси » Маданият » САЛОМДА ҲИКМАТ КЎП\n—Салом бериш қандай амал, унинг фазилати нималардан иборат?\n—Салом бериш иймоннинг камоли, Исломнинг шиори, пайғамбаримиз Расулуллоҳ соллаллоҳу алайҳи васалламнинг суннатлари, улуғларнинг одатидир. У инсон маънавиятининг кўзгуси, тинчлик элчиси, меҳр-муҳаббат гаровидир. Салом алоқаларни мустаҳкамловчи арқон, яхшиликлар дебочаси, дўстлик аломати.\n"Салом" калимаси арабча сўз бўлиб, саломатлик, тинчлик-омонлик маъноларини англатади. Салом бериш суннат, унга алик олишлик вожиб саналади.\nАбу Ҳурайрадан ривоят қилинади: "Ра-сулуллоҳ соллаллоҳу алайҳи васаллам: "Мусулмоннинг мусулмондаги ҳақлари олтитадир", —дедилар. "Уни учратганингда, салом бер. Қачон у сени чақирса, ижобат қил. Қачон насиҳат сўраса, насиҳат қил. Қачон акса уриб, Аллоҳга ҳамд айтса, ташмит эт. Қачон бемор бўлса, бориб кўр. Қачон вафот этса, жанозасига ҳозир бўл", — дедилар.\nСалом бериш Ислом амалларининг энг яхшиларидандир. Абдуллоҳ ибн Амрдан ривоят қилинади: "Бир киши: "Эй Аллоҳнинг Расули, Исломнинг қайси хислати яхши?"—деди. "Таом беришинг ва таниган-танимаган кишингга салом беришинг", —дедилар.\n—Саломлашишда ёшлар нималарга риоя қилишлари керак?\n—Салом айнан "Ассалому алайкум" шаклида айтилиши лозим. Бу саломнинг энг қисқа кўриниши. Истаган киши унга"ва роҳматуллоҳи ва барокатуҳ"ни қўшиши мумкин. Саломнинг одобларидан бири очиқ юзлик билан салом беришдир.\nАфсуски, ҳали ҳам ёшлар ўртасида салом беришга эътиборсизлик бор. "Қалейсан, яхшимисиз, тузиймисиз", —деб мулоқотга киришиш, "салом, саломат,ссомалеким" каби бузуқ шаклда салом бераётганлар ҳам бор. Шунингдек, алик олишда ҳам иборани тўлиқ айтадиган одам кам топилади. "Ва алайким, алай-ким, валей, баракалла" каби сўзлар билан ёки бошни қимирлатиш, қўлни кўта-риш каби ишораларга ҳам алик олинаверади. Булар шунчаки фойдасиз сўзлардир. "Хайрли тонг, хайрли кеч, пири-вет, марҳабо, хуш келибсиз" каби иборалар ҳам саломлашиш ўрнига ўтмайди.\n—Айрим ҳолларда "Нега салом бермайсан", —деб гина қилувчилар учрайди. Аслида ким-кимга салом бериши керак?\n—Салом бериш эҳтиром ва эъзозлаш рамзи. Шунинг учун ҳам кичик каттага, пиёда ўтирганга, озчилик кўпчиликка, уловда ўтирган турганга биринчи бўлиб салом беради. Ўғил онага, жиян холага, аммага, ука опага салом беради. Қиз отага, амакига, тоғага салом беради. Эр-хотиннинг бир-бирига салом бериши ҳам суннат. Аммо бир-бирларига маҳрам бўлмаган эркак, аёлларнинг саломлашишига келсак, бу ҳам аслида жоиз, шарти — ўртада фитна келиб чиқиш хавфи бўлмаслиги керак.\nШунингдек, ғайридинларга "Ҳидоятга эришганларга салом", алик олишда "ва алайкум" яъни, "Сизларга ҳам", дейишнинг ўзи кифоя. Баъзан ёши катталар ёш болаларга салом берадилар. Бу билан уларга одоб, таълим берадилар, ўзларини кибр, манманлик сифатларидан сақлайдилар.\nКар-соқовлар билан саломлашишда ва алик олишда салом калимасини айтиш баробарида уни англатувчи ишорани ҳам қилиш керак. Гунг киши учун салом ва алик олишда ишоранинг ўзи кифоя.\n—Алик олмаганга ҳам салом бери-ладими?\n—Кўпчилик саломига алик олмайдиган кишига салом беришни истамайдилар. Бу нотўғри. Саломига алик олмаган кишидан хафа бўлишнинг ҳам, уни ёмон кўришнинг ҳам ҳожати йўқ. Салом берган киши ҳеч қачон ютқазмайди. Аксинча, алик олмаган киши гуноҳкор бўлади.\nБаъзан бир кунда уч-тўрт бор учрашганда ҳам эринмасдан салом берадиган кишилар учрайди. Уларга нисбатан "Сер-салом" ҳам деб лақаб қўйиб олишади. Бу яхши эмас. Одамларнинг энг бахили салом беришга бахиллик қилган кишилардир. Яна узоқдан туриб ёки машинада рўпара келган пайт саломни айтиш билан бирга, бош ёки қўл билан ишора қилса ҳам бўлади.\n—Ғойибона салом берса бўладими?\n—Бировдан салом айтиб юбориш, мактуб орқали салом йўллаш мумкин ва унга алик олиш ҳам вожибдир. Аммо саломнинг жавобини салом айтган кишига қайта етказиш шарт эмас. Интернет, телефон каби замонавий воситалар орқали мулоқотда бевосита гаплашиш ёки хабар етказиш имконияти бор. Бундай шароитда бемалол саломлашиш мумкин. Ойнаи жаҳон ва радио орқали бериладиган кўрсатув ва эшиттиришларнинг аввалида бошловчи салом беради, бу яхши одат. Агар жонли эфир бўлса, алик олиш вожиб бўлади.\nАбдуллоҳ ибн Умар розияллоҳу анхумо эрталабдан бозорга чиқиб, айланиб келар ва: "Биз фақат салом учун эрталабдан кўчага чиқамиз ва учраган кишига салом берамиз", —дердилар. Демак, саломда одоб, илм, савоб, барака, хуллас, ҳикмат кўп.\nЗоир ЭРГАШЕВ суҳбатлашди.\nНАФСИНИ ЕНГГАНГА АТАЛГАН МУКОФОТ


Ўзбекистон Суперлигаси ҳали бошланмасданоқ, қизигандан қизиб бормоқда. Бу мавзуда нафақат журналистлар, балки расмий шахслар томонидан шунчалик кўп маълумот берилди-ки, маълумот кўпайган сари, саволлар янада кўпайиб бормоқда.\nЭсингизда бўлса, (ростанам бу воқеага жуда анча бўлганга ўхшайди гўё), бир ойча олдин олий лигадаги жамоалар сонини 12тага қисқариши ва шунча жамоа иштирокида уч даврали тизимда чемпионат ташкил этилиши ҳақида расмий хабар чиққанди. Кейинроқ, бу формат ҳали такомиллашиш жараёнида экани айтилди, ниҳоят, кеча бошқачароқ тизим ҳақида ўқидик – жамоалар сони 12та, уч даврадан кейин яна бир босқич, жами 38 ўйин – умуман бундай форматларнинг афзалликлари ёки камчиликлари ҳақида тўхталиб ўтиш ниятим йўқ. Мавзу бошқа.\n12та жамоа бўлиши аниқми ўзи? Қаердан биламиз?\nМасалан, ўша 12 жамоани танлашда, клубларнинг лицензиялаш шартларини қанчалик бажарганликлари кўриб чиқилар экан. Бу шартлар ҳам қисман маълум қилинди: ҳар бир суперлига клуби қўйидаги талабларни бажариши керак экан:\n1. Олий лига клублари ўзларининг футбол мактабларига (академия) эга бўлишлари шарт.\n2. Футбол мактаблари (академия) ўз спорт иншоотлари (футбол майдонлари, машғулот заллари, тренажер заллари, ўқув хоналари, ётоқхона) ва спорт асбоб анжомларга (футбол тўплари, спорт формалари, турли тренажерлар, фишкалар, футбол макетлари) эга бўлиши зарур.\n3. Футбол мактаблари (академиялари) ўзларининг овқатланиш тизимига эга бўлиши ва сифатли овқатланишни ташкил этиши зарур.\n4. Футбол мактабларида (академия) U-10, U-14, U-16, U-18 ёш тоифаларидаги камида 4та жамоа бўлиши шарт.\n5. U-16, U-18 ёшли ўсмирлар ўртасида айланма (уй-меҳмон) тизимда ўтказиладиган Республика биринчилиги мусобақаларда ўз жамоасини иштирокини таъминлаш.\n6. U-10, U-14 ёшли болалар ўртасида регионал ва Республика босқичи тизимида ўтказиладиган мусобақаларда ўз жамоасини иштирокини таъминлаш.\n7. Клублар ўзининг Ўзбекистон чемпионатида (олий ёки 1-лигада) иштирок этувчи аёллар жамоасига эга бўлиши ва уларга зарур шарт-шароитлар яратиши лозим.\n8. Клублар ўзининг Ўзбекистон чемпионатида (олий ёки 1-лигада) иштирок этувчи мини-футбол (футзал) жамоасига эга бўлиши ва уларга зарур шарт-шароитлар яратиши лозим.\nБу талабларни бажариш учун суперклубларга 2018 йил 1 февралгача муҳлат берилган.\nЭнди савол туғилади, мана шу икки ой ичида 12 жамоа юқоридаги талабларни бажара оладими? Шунақа талабларни бажара оладиган ўн икки клуб топа оламизми? Деярли барча клубларимиз ҳомийларнинг ёки маҳаллий ҳокимиятларнинг қўлига қараган, демак, улар мустақил тарзда молиявий харажатлар сметасини ёки клуб бюджетини режалаштира олмайдилар.\nАгар Суперлигада қатнашиш талаби сифатида маълум шартлар қўйилар экан ва бу шартлар бугунги кунда деярли юз фоиз клубда бажарилмаган экан, 2018 йилги чемпионатда қатнашувчилар сони ҳақида, мусобақа формати ҳақида ҳадеб мунозара қилаверишдан мантиқ кўрмаяпман. Менимча, ўша 1 феврални кутиш ва лицензиялаштириш шартларини бажара олган жамоалар сонига қараб, тақвим, формат, чемпионат ҳақида гапириш тўғрироқ бўларди. Ҳозирдан 12 жамоа қатнашади деб қўйдикми, демак, февралда 12 жамоани топиш керак бўлиб қолади. Бу ҳолда ҳозир оғзимизни кўпиртираётган талабларни юмшатишга ўзимиз мажбур бўлиб қолмаймизми?\nРивожланишга қайси кўчадан кирамиз?\nРивожланиш йўли икки турли бўлади: харажатлар йўли ва даромадлар йўли. Биз қайси йўлни танлаяпмиз?\nХаражатлар йўли жуда осон. Ва қийин. Қанчадир миллиард пул бўлса, етарли, стадион, база, академия, аёллар ва футзал жамоалари тузилади – биз ривожландик.\nАйтайлик, орадан икки йил ўтиб, ЎФФнинг бирор вакили тахминан мана шундай интервью бериши мумкин – «сўнгги икки йилда футболни ривожлантириш йўлида дадил қадамлар ташладик, юртимизда ўндан ортиқ суперклуб пайдо бўлди ва уларнинг ҳар бирида ўз академияси, аёллар ва футзал жамоалари мавжуд».\nҚайсидир маънода у ҳақ бўлар, балким. Авваллари футбол ривожландими, деган маънодаги саволларга юртимизда нечта замонавий стадионлар қурилгани ҳақидаги жавоблар янграр эди. Кўриб турганимиздек, буларнинг ҳаммаси «харажатлар йўли» орқари ривожланишдир.\nДаромадлар йўли эса, аввало муносабатлар шаклини ўзгартиради, ўша академиялар ёки футзал жамоалари билан, мухлислар билан ишлаш принципларини белгилаш орқали, мана шу юқорида қўйилган талаблар клубларнинг ўз истакларига айланиб қолади.\nҚачонки бир клуб ўз даромадларини ошириб, йилдан йилга ривожлана борса, ўз академиясини, турли жамоаларини кўпайтирса, бу бутунлай бошқа масала. Аммо биз ҳозир шунчаки, клублардан пул сарфлашни талаб қиляпмиз холос. Бу пуллар ниманинг ҳисобига келиши билан қизиқмаяпмиз, демак, ҳеч нарса ривожланмайди.\nҚачонки ПФЛ клублар билан биргаликда пул топишни ўрганса, турли менежмент ва маркетинг йўлидаги кўрсатмалар асосида ҳамкорлик қилса, мухлислар ва транслациялар билан ишлаш, трансферлар сиёсатини ўзгартириш, молиявий ҳисоботларни шаффофлаштириш каби талабларини қўя олса, ана ўшанда клублардаги муносабат тубдан ўзгара боради, Академия қуриш, аёллар жамоасини тузиш каби вазифалар табиий эҳтиёжга айланади.\nБугунги кун шароитида эса, айтайлик «Бухоро»дан аёллар жамоаси тузишни талаб қилиш, бу клубнинг «Локомотив»га рақобат қила оладиган кучли таркиб йиғишга қаратилган харажатларини мутлақо кераксиз бўлган йўналишга буриб юборишдан бошқа нарса эмас.\nПро Лига (1-лига) қандай бўлади?\nЮқори лигадаги жамоалар сони камайтирилиши аниқ бўлгач, энди қўйи лигада ҳам кураш қизғин тус олиши, у ерда ҳам юқорига интиладиган бир нечта жамоа пайдо бўлиши ҳақида жуда кўп гаплар айтилди. Аммо кейинги баёнотлар бу фикрларни ҳам тўзғитиб юборди.\n«Биринчи Лига даражасини Олий лигага яқинлаштириш мақсадида бир қанча ўзгаришлар амалга оширилади. Жумладан, келаси мавсумдан бошлаб ҳар бир вилоятнинг бир жамоаси Биринчи Лигада иштирок этади. Бу йўл орқали юртимизнинг барча ҳудудларида футбол ривожланишига эришишни мақсад қилганмиз. Биринчи лига жамоалари таркибида фақат 24 ёшгача бўлган футболчилар тўп суриши белгилаб қўйилади. Бу орқали ёш футболчиларнинг захира ўриндиғига ўтириб қолишининг олдини олиш кўзда тутилган», деганди Умид Аҳмаджонов.\nҚаранг, Биринчи лига даражасини Олий лигага яқинлаштириш ҳақида гап бормоқда ва орқасидан, у ерда иштирок этадиган жамоалар таркибида фақат 24 ёшгача бўлган футболчилар белгилаб қўйилар экан. Бу чеклов Биринчи Лига жамоалари савиясини Олий лига клубларидан бадтар узоқлаштириб юбормайдими? Аслида Олий лига жамоасини юта оладиган, мамлакат кубоги мусобақаларида тенг рақобат қила оладиган бир нечта клубга эга бўлиши керак бўлган Биринчи Лигада ҳаттоки Ёшлар Лигаси даражасидан ҳам пасайиб кетмайдими?\n23-24 ёшгача маълум бир Биринчи Лига клубида тўп суриб юрган футболчи 25 ёшга ўтиб, ўзини қайси чўққа урсин? Нафақага чиқиши керакми?\nБуёғи янада қизиқроқ.\n«Ўзбекистон ПРО-лигасида 16та жамоа иштирок этади. Иккита даврадан иборат мусобақада жами 30та учрашув бўлиб ўтади. 1-ўринни эгаллаган жамоа Суперлига йўлланмасини қўлга киритади. 2-ўрин эгаси эса Суперлиганинг 11-ўриндаги жамоаси билан 2та плей-офф учрашувини ўтказади», дейилади федерация томонидан кеча эълон қилинган хабарда.\nЯъни, Биринчи лигада 2-ўринни эгаллаган жамоа олий лиганинг 11-жамоаси билан ўтиш ўйинида иштирок этар экан. Нима деб ўйлайсиз, ким ютади?\nБутун мавсум Биринчи лигада қатнашган ва таркиб савиясини айнан ўша мусобақа учун мослаштирган жамоа мавсум охирида Олий Лига вакилини қандай қилиб ютади? 25 ёшдан катта футболчиларни ўйнатиш имкониятига эга бўлмаган 1-лига клуби, ҳеч қандай чекловларсиз таркибига эга бўлган Олий Лига аутсайдеридан устун келиши мумкинми?\nМавсум охирида юқори лигага чиқиш учун плей-офф ўйинлари Германия ва Англияда ҳам ўтказилади. Англияда ўтиш ўйинлари фақат Чемпионшип пешқадамлари ўртасида бўлиб ўтади, АПЛдаги сўнгги уч жамоа тўғридан-тўғри лигани тарк этади. Германияда эса, Бундеслига аутсайдери ва 2-бундеслига пешқадами ўртасидаги фарқ у қадар катта эмас. Биз эса, турли чекловлар билан икки лигамиз ўртасида катта жарлик пайдо қилмаяпмизми?\nБиринчи лига Ўзбекистон Суперлигаси Про Лига


8 январь куни Ўзбекистонда қандай об-ҳаво кутиляпти?\n15:45 / 07.01.2020\nТошкент шаҳри. Пойтахтда ҳаво ўзгариб туради, ёғингарчилик кутилмайди Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 0-2 даража совуқ, кундузи 3-5 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 2-7 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 3-8 даража илиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 3-8 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 5-10 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қор ёғиши мумкин. Туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 0-5 даража совуқ бўлади.


«Жуда қайғудаман» – Шавкат Мирзиёев коронавирусдан вафот этган Рустам Қосимов уйига борди - EFFECT.UZ\n. 18:19 | 07.05.2021\nДавлат ва жамоат арбоби, Ўзбекистон Республикаси Президентининг маслаҳатчиси, таниқли олим ва педагог Рустам Қосимов бугун, 7 май куни коронавирусдан вафот этди.\nПрезидент Шавкат Мирзиёев таъзияли хонадонга ташриф буюриб, марҳумнинг фарзандлари ва яқинларига ҳамдардлик билдирди.\nРустам Собирович Қосимов 1955 йилда Тошкент шаҳрида туғилган. Тошкент давлат университетининг шарқшунослик факультетида ўқиб, меҳнат фаолиятини Тошкент сув хўжалиги институтида араб тили таржимонлигидан бошлаган.\nКўп йиллар олий таълим соҳасида турли вазифаларда ишлаган. 2004-2009 йилларда Ўзбекистон Республикаси Бош вазири ўринбосари сифатида фан, таълим, соғлиқни сақлаш ва ижтимоий соҳалар ривожига ҳисса қўшган.\nОхирги йилларда Ўзбекистон Республикаси Президентининг жамоат ва диний ташкилотлар билан ҳамкорлик масалалари бўйича маслаҳатчиси, Ўзбекистон халқаро ислом академияси ректори вазифаларида ишлаб келаётган эди.\nР.Қосимовнинг кўп йиллик самарали меҳнати давлатимиз томонидан муносиб тақдирланиб, 2006 йилда “Меҳнат шуҳрати” ордени билан мукофотланган эди.\nДавлат раҳбарининг кўнгил сўраши оғир дамда марҳумнинг оиласига ҳамдардлик, катта далда бўлди. Қуръон оятлари тиловат этилиб, дуо қилинди.\n“Жуда қайғудаман. Қўлимиздан келганини қилдик. Худонинг иродаси экан. Ватанга садоқатли, фидойи, ақлли, миллатимизнинг зиёлиларидан бирини йўқотдик.\nБиз жуда кўп йиллари бирга ишлаганмиз, оғир кунларимиз ҳам бўлган. Ҳозир ҳам менга энг катта ёрдамчи, маслаҳатгўй эди. Илоҳим, жойлари жаннатда бўлсин. Ишларини фарзандлари давом эттирсин”, – деди Шавкат Мирзиёев.\nМарҳумнинг оиласи, фарзандлари доимий эътиборда бўлиши таъкидланди.\nTeglar:Рустам Қосимов, Шавкат Мирзиёев\n«Моуринью жамоалари футбол ўйнашмайди» - Ди Канио «Рома»нинг янги бош мураббийи ҳақида гапирди\nГьян ва Гана трагедияси – дунёнинг энг омадсиз футболчиси ҳозир қаерда? (катта мақола)\nПеруда 5.8 балли зилзила содир бўлди\nШифокорларни мажбуран кўча тозалашга чиқарган раҳбар жаримага тортилди\nПрезидент қарияларга берган ваъдаси устидан чиқди. Наманганда янги «Саховат уйи» фойдаланишга топширилди\nШерзод Асадов президент сайловига номзодлар қачон эълон қилинишини маълум қилди\nЖаҳон банки Андижон шаҳрига 36 млн АҚШ доллар ажратмоқда


СОҒЛОММИСИЗ? ДЕМАК, БОЙ ВА БАХТЛИСИЗ!\nБир куни Анушервони Одилдан шогирди сўрабди:\n– Эй, устоз, мен Оллоҳ таолодан нимани тилайки, барча яхшиликларни тилаган бўлай?\nУстози шундай жавоб қилди:\n– Энг аввало, соғу саломатликни кейин хотиржамликни сўра.\n– У нимадирки, ҳамма тилайди-ю, лекин ҳаммаям етишолмайди.\nУстоз жавоб берди:\n– Соғлиқ ва қувончни ҳамма тилайди. Аммо ҳамма ҳам етолмайди.\nШогирд яна сўради:\n– Энг яхши ҳаёт нима?\nУстоз жавоб қилди:\n– Саломат умр кечириш энг яхши ҳаётдир...\nДарҳақиқат, инсон учун соғлиқдан кўра муҳим, саломатликдан кўра кўпроқ эътибор бериладиган нарсанинг ўзи йўқ. Чунки барча эзгу ишларимиз рўёби, фароғатли ҳаёт аввало, саломатлик билан боғлиқ. Соғлиғингиз бўлса, ўйлаган ниятингизни амалга ошира оласиз, умрингиз мазмунли ўтади, ҳаётдан мамнун бўлиб меҳнат қиласиз ва яна қилаётган меҳнатингиз татийди. Шунинг учун ҳам доно халқимиз «Ҳаёт ширин, саломат умргузаронлик қилиш эса ундан ҳам ширин», дея бежизга айтмаган.\nҲамма замонларда, ҳар қандай шароитда инсон танасини турли хасталиклардан муҳофаза этиш масаласи долзарб аҳамият касб этган. Бундай масъулиятли вазифани қадимда ҳакимлар, табиблар адо этишган бўлса, бугун уларнинг ишини шифокорлар давом эттираяпти. Асрлар силсиласида тиббиёт ривожланди. Инсоният бу соҳада ҳам мислсиз ютуқларга эришмоқда. Яқин-яқинларгача давоси йўқ, деб топилган хасталикларни даволашнинг замонавий йўллари кашф этилди. Самарали даволаш ва ташхис қўйиш усуллари амалиётга кенг татбиқ қилинмоқда, тиббиёт муассасалари замонавий техникалар билан таъминланмоқда. Яъни тиббиёт замон билан ҳамқадам одимламоқда.\nЗамонавий тиббиётнинг янги имкониятлари\nМудофаа вазирлиги Марказий ҳарбий клиник госпиталининг диагностика марказида замон билан ҳамнафаслик яққол сезилиб туради. Мазкур марказ жойлашган бино яқин йиллар ичида қайта реконструкция қилинди ва моддий-техник базаси такомиллаштирилиб, энг замонавий диагностик воситалар, тиббий асбоб-ускуналар билан таъминланди. Биргина марказнинг нурли диагностика бўлимини олайлик. Айни вақтда мазкур бўлимда замонавий мультиспираль компьютерли томография, ультратовуш текширув ҳамда универсал рентген диагностика аппарати ишлаб турибди. Яқинда бўлимга энг сўнгги русумдаги рақамли рентген аппарати ҳам келтирилди.\n– Касаллик сабаби аниқ бўлсагина, даволаш осон кечади. Бўлимимизга келтирилган мазкур замонавий тиббиёт аппаратлари бир қатор афзалликларга эгалиги билан беморларда касалликни эрта ва ўз вақтида аниқлаш имконини бермоқда, – дейди нурли диагностика бўлими бошлиғи тиббий хизмат подполковниги Салоҳиддин Ҳамроев. – Мультиспираль компьютерли томография аппарати инсон организмининг барча орган ва тўқималаридаги патологик жараёнларни томографик ва 3Д ўлчамдаги тасвир орқали кўрсатиб беради. У орқали, ҳатто қон томирлардаги майда ўзгаришларни ва суяклардаги кичик жароҳатларни ҳам контраст йўл билан аниқлаш мумкин. Бу унинг имконият доираси кенглигини кўрсатади. Замонавий ультратовуш текширув аппарати эса инсон организмида кечаётган динамик жараёнлар, тўқима структурасида кечаётган жараёнларни ўрганиш ва ташхис қўйишда муҳим аҳамиятга эга. Бу мослама билан ички органлар, яъни қорин бўшлиғи органлари, кичик чаноқ органлари, қалқонсимон без, кўкрак бези, юмшоқ тўқималар, периферик лимфа тугунлар ва қон томир касалликлари текширилади. Бу текширув услуби хавфсиз бўлиб, бемор учун махсус тайёргарликни талаб этмайди. Шунингдек, ушбу аппарат ёрдамида текширув натижаларини рангли ва рангсиз расмга олиш, видео кўринишида дискларга ёзиш мумкин. Бу қайта текширувда катта аҳамиятга эга. Бўлимимизга келтирилган рақамли рентген аппарати ҳам бир қатор имкониятларга эга. Унинг афзаллиги текширув натижалари тез чиқади. Бу бемор учун ҳам шифокор учун ҳам қулай. Бу мослама ҳам барча турдаги рентген текширувларни амалга оширади. Нурланиш дозаси кам. Шу хусусияти билан у бемор учун хавфсиз.\nМарказга келтирилган яна бир замонавий диагностик воситалардан бири бу – эндоскопия аппаратидир. У мониторининг катталиги, тиниқлиги ҳамда зонт диаметрининг ингичкалиги билан аввалгиларидан фарқ қилади. Мазкур аппаратнинг яна бир афзаллиги – хотирасида текширув натижаларини узоқ вақт сақлаб қолиш, уларни расм ёки дискка кўчириш имкониятига эгалигидир. Бу натижаларни сақлаб қўйган бемор уни кейинги текширув хулосалари билан солиштириб, касалликнинг кечишини назорат қилиб бориши мумкин.\nСув, ҳаво, электр токи каби физик омиллар инсон соғлиғини тиклашда муҳим аҳамиятга эга. Шунинг учун ҳам олимлар касалликни даволашда физиотерапия муолажаларининг аҳамияти беқиёс эканлигини таъкидлашади. Даволашнинг бу усули инсоннинг касалликка қарши чидамлилигини ошириши билан бирга иммунитетни кўтариб, организмда ҳар хил биологик фаол моддалар ҳосил бўлишига ёрдам берар экан. Биз диагностика марказининг физиотерапия бўлимида бўлганимизда даволаш самарадорлигини оширишга хизмат қилаётган, масканга яқинда келтирилган замонавий физиотерапия ускуналарини кўрдик.\n– Мазкур магнитли резонанс терапия ускунаси асосан травматологик, жарроҳлик, шунингдек, варикоз касалликларида ишлатилади, – дейди физиотерапия бўлими бошлиғи, олий тоифали шифокор Алла Черныш. – Жароҳатдан кейин яраларнинг тез битиши ва тўқималарнинг тикланишига ёрдам беради. Гидро ва аэромассажли ванна эса юрак-қон томир ва ошқозон-ичак касалликлари билан оғриган беморларнинг саломатлигини тиклашга, шунингдек, таянч-ҳаракат тизимлари фаолиятини яхшилашга ёрдам беради. Мана бу кўп функцияли физиотерапия ускунаси орқали бемор бир вақтнинг ўзида уч йўналиш бўйича даволаниш имкониятига эга. Вакуумли компрессион терапия ва масофавий импульс электротерапия аппарати ҳам шундай ўзига хос хусусиятга эга. Уларнинг ҳар бири алоҳида касалликларни даволашда ишлатилади. Энг асосийси, яхши самара беради. Беморлар саломатлигини тиклашга ёрдам бераётган бу ускуналар орқали биз касалликларни сифатли даволаш имкониятига эга бўлаяпмиз.\nЙигирма биринчи аср – техника асри. Ҳаётимизга кундан-кунга янги ва замонавий техника воситаларининг кириб келаётгани бу – тараққиётдан дарак. Демак, ҳарбий тиббиёт соҳаси ҳам тараққий этаяпти, ривожланаяпти. Бу эса ҳарбий хизматчилар ва улар оила аъзоларининг сиҳат-саломатлиги ҳар доим давлатимиз эътиборида эканлигини кўрсатади.


Марказий Осиёдаги кўп томонлама ҳамкорлик принциплари нафақат ташқи сиёсатда, балки вакцина танловида ҳам ўз исботини топмоқдами?\nМарказий Осиёда «вакцина дипломатияси» долзарб мавзудир. Бу минтақа ҳақида кўпчилик таҳлилчилар томонидан ишлатиладиган «геосиёсий жанг майдони» термини билан айни вақтда яхши бирлашади. Россия ва Хитой коронавирусга қарши вакцина ишлаб чиқариш майдонидаги асосий давлатлар эканлигини ҳисобга олсак, уларнинг минтақадаги ҳаракатлари бир-бирига қарама-қарши бўлиши табиий.\nКолумбия университетининг Ҳарриман институти директори Александр Кулий Марказий Осиё масалалари бўйича ўтказилган онлайн конференцияда Хитойнинг Марказий Осиёдаги «вакцина дипломатияси» худди пандемия бошланган қийин даврда Европа Иттифоқи мамлакатлари билан олиб борилган «ниқоб дипломатияси»га ўхшашлигини таъкидлайди.\nХитой пандемиянинг қийин даврида Европа мамлакатларига гуманитар ёрдам сифатида катта миқдорда ёрдам ва ниқоблар жўнатди ва «Бир макон, бир йўл» дастурига қарши кўплаб Ғарб мамлакатлари билан келишувларга эришди. Ҳозирда Марказий Осиёдаги ҳаракатлари ҳам худди шу ҳаракатларнинг бир кўриниши ҳисобланади», дейди Кулий.\nСўнгги ўн йил ичида Хитойнинг Марказий Осиёдаги энг асосий савдо шериги бўлган Қозоғистонда ҳозирча Хитой вакцинасидан фойдаланиш бўйича аниқ режалар мавжуд эмас. Қозоғистон 2021 йил феврал ойининг бошида коронавирусга қарши эмлаш ҳаракатларини Россиянинг Sputnik V вакцинасидан 22 минг доза харид қилишдан бошлади ва қўшимча вакциналар маҳаллий ишлаб чиқарилиши режалаштирилган.\nҚозоғистон расмийларининг маълум қилишича, баҳордан мамлакат фуқароларини эмлашда маҳаллий QazCovid вакцинасидан фойдаланиш бошланади. Шунингдек, 2021 йилнинг иккинчи ярмидан АҚШ/Германиянинг Pfizer-BioNTech вакцинасини харид қилиш масаласи кўриб чиқилмоқда.\nХабарларга кўра, Қозоғистон ҳукумати Хитойнинг Sinopharm ва Sinovac Biontech фирмалари билан музокаралар олиб бормоқда, аммо икки томонлама аниқ таклифлар йўқ.\nДастлаб Хитойнинг «Бир макон, бир йўл» лойиҳасига қизиқиш билдирмаган, аммо Шавкат Мирзиёев ҳокимиятга келиши натижасида Хитой билан ҳамкорликни сезиларли даражада ривожлантирган Ўзбекистонда вазият бошқачароқ. Яқинда Ўзбекистон ўз фуқароларини эмлаш ҳаракатларини Хитойнинг Zhifei Longcom биофармацевтик фирмаси вакцинаси дозалари билан бошлади. Ҳозирда мамлакатда эмлаш синовлари ўтказилмоқда.\nШунингдек, Россиянинг Sputnik V вакцинасининг клиник синовлари якунланган ва бу вакцинани қўллашга рухсат берилган, аммо бу вакцинада аҳолини оммавий эмлаш жараёни ҳали бошланмаган. Шу билан бир қаторда, Россия ташқи ишлар вазири Сергей Лавровнинг баёнотига кўра, Ўзбекистонда Sputnik V вакцинасини ишлаб чиқаришга рухсат бериш масаласи кўриб чиқилмоқда (Қозоғистонда Sputnik V ишлаб чиқариш амалга оширилмоқда).\nФеврал ойи бошида ўтказилган сўровномага кўра, Марказий Осиё халқларининг аксарияти Россияни коронавирусга қарши курашда ёрдам беришда «энг яхши мамлакат» сифатида баҳолашган.\nСўровномада қатнашган қирғизларнинг 75,5 фоизи, ўзбекларнинг 57,8 фоизи ва қозоқларнинг 51,6 фоизи Covid-19 инфекциясига қарши курашишда Россия билан ҳамкорлик қилишни қўллаб-қувватлаган. Қозоқларнинг 19,1 фоизи, ўзбекларнинг 13,6 фоизи ва қирғизларнинг 7,5 фоизи Хитой вакцинасидан фойдаланиш кераклигини таъкидлашган. Ёши катта одамларнинг жуда катта қисми Россия билан ҳамкорлик қилиш кераклигини, ёшлар эса бошқа давлат вакцинасидан фойдаланиш кўпроқ самара беришини айтиб ўтган.\nБугунги кунда Марказий Осиё давлатларида вакцина танловида жуда катта иккиланишлар мавжуд, бунда сиёсий омиллар ҳам қайсидир маънода катта таъсир ўтказмоқда.\nШунингдек, Ўзбекистон, Тожикистон, Қирғизистон Жаҳон соғлиқни сақлаш ташкилотининг COVAX ташаббуси доирасида вакцина таъминотидан фойдаланиш ҳуқуқига эга бўлди, аммо барча вакциналардан бир хил даражада фойдаланиш мумкин эмас.\nҚирғизистон соғлиқни сақлаш вазирининг ўринбосари Нурболот Усенбаев ўта совуқда сақлаш талабларини ҳисобга олиб, мамлакатда Pfizer вакцинасидан фойдаланиш имкониятларига шубҳа билан қараган. Ҳозирда Қирғизистонда уч босқичли эмлаш ҳаракатлари режалаштирилмоқда, эҳтимол бу Sputnik V вакцинасидан бошланади ва кейинчалик AstraZeneca-Oksford вакцинасини (Ҳиндистонда ишлаб чиқарилган) қўллаш билан тугайди.\nМарказий Осиё мамлакатларидаги вакцина танловлари ихтиёрий деб таъкидланса-да, дунёнинг бошқа жойларида бўлгани каби, асосий масала мамлакат аҳолиси учун етарли миқдордаги ва ишончли вакцина дозаларини олиб келиш эмас, балки иқтисодий ва сиёсий ҳамкор давлатлари билан алоқалар ёмонлашишининг олдини олишга бўлган ҳаракатга ўхшамоқда. Марказий Осиёда кўп томонлама ҳамкорлик нафақат ташқи сиёсатда, балки вакцина танловида ҳам ўз исботини топаётганга ўхшамоқда.\nЎзбекистон Хитойнинг ZF 2001 вакцинасини бирга яратган ҳаммуаллиф мамлакат сифатида белгиланиб, янги вакцина ZF-UZ-VAC 2001 номи остида биргаликда ишлаб чиқарилиши ва фойдаланишга топширилиши хабар қилинганди. Шунингдек, ушбу вакцинадан 1 миллион доза харид қилиш ҳақида қарор қабул қилинган.\nШунингдек, Россия вакцинасини сертификатлаштириш жараёни 11 феврал куни Россия вакцинасини ишлаб чиқувчиларидан зарур материаллар, хусусан, вакцинанинг клиник синовларининг учинчи босқичи натижалари олинганидан сўнг бошланганди.\nКейинроқ, Ўзбекистонда Sputnik V вакцинасини қўллашга рухсат берилиб, ушбу вакцинадан 1 миллион доза харид қилиш юзасидан амалий чоралар кўрилиши айтиб ўтилган.


18:00 / 01.06.2016\nИнстаграм ижтимоий тармоғи ҳар доимгидек ўзбек шоу бизнес вакилларининг фаоллиги билан "тўлиб-тошган". Улардан айримлари эътиборимизни тортди\nНигина Анарбоева болажонларни байрам билан табриклади\nАктриса Нигина Анарбоева бугун 1 июнь болалар куни муносабати билан инстаграмдаги саҳифасига ўзининг болаликдаги суратини жойлаштирди. Сурат остига жамики болакайларни байрам билан табриклаб, ўзи дил изҳорларини ёзиб қолдирди. Ушбу суратда актриса 1 ёшда.\nЙигитали Мамажонов эгизакларини байрам билан табриклади\nАктёр Йигитали Мамажонов инстаграмдаги саҳифасида эгизак фарзандларининг суратини жойлаштириб, уларни 1 июнь - болалар куни билан табриклади.\nСурат остида актёр ўз самимий тилакларини: “Болажонларимизни байрами билан чин дилдан табриклайман. Кичкинтойларимиз доимо соғ-саломат, имон-эътиқодли, юзлари ёруғ, ибратли фарзанд бўлишини Аллоҳдан сўраб қоламан. Келажакда фарзандларни бахту камолини кўриш барча ота-оналарга насиб қилсин” тарзида ёзиб қолдирган.\nМуниса Ризаеванинг саҳифаси гуллар ва ширинликлар билан тўлиб бормоқда\nОхирги пайтларда Муниса Ризаевага ким томонидан уюштирилаётганини билмадиг-у, лекин тез-тез гуллар, ширинликар ва бошқа эсдалик совғалари тақдим этилмоқда. Эҳтимол, бу хонанданинг охирги концертида кўриниш берган ва мухлислар томонидан Мунисанинг турмушга чиқиши тахмин қилинаётган йигит томонидан уюштирилаётгандир? Нима бўлганда ҳам тақдим этилаётган совғалар муҳрланган суратлар остида хонанданинг бахтли ва яхши кайфиятда эканлигини пайқаш мушкул эмас.\nФеруза Норматова “номаълум сеҳргар”ни чув туширди\nАкриса Феруза Норматова инстаграмдаги саҳифасида “скриншот” тарзида олинган бир суратни жойлаштириб, мухлисларини лол қолдирди. Суратда актрисага ўзини маданият билан таништирмаган “жаноб сеҳргар” телеграмда блоклаб қўйилган.


Владимир Путин медиамагнат Руперт Мердокнинг собиқ рафиқасига кўнгил қўйди\nДобавлено: 01.04.2016, 12:46\nҒарб оммавий ахборот воситалари, хусусан US Weekly ҳафталик газетасида Россия президенти Владимир Путиннинг медиамагнат Руперт Мердокнинг собиқ рафиқаси 47 ёшли Венди Мердок билан ишқий муносабатда эканлиги ҳақидаги хабарлар эълон қилинди. Бу ҳақда “Tatler” нашри хабар бермоқда.\nНашрнинг келтиришича, бу икки инсон орасидаги муносабатлар бир неча йиллардан буён давом этмоқда. Бу маълумот Россия президентига яқин манбага асосланиб берилмоқда. Бундан ташқари, Россия президентининг янги ишқий муносабатлари ҳақидаги миш-мишлар сўнгги пайтда болалаган.\nМаълумотларга кўра, Венди Мердок россиялик Даша Жукова ва Роман Абрамович билан дўстона муносабатда. Журналистлар Венди айнан улар орқали Владимир Путин билан танишган бўлиши мумкин, деган тахминни илгари сурмоқда.\nВладимир Путин Венди Мердокнинг назарига тушган биринчи сиёсатчи эмас. Бундан аввал у Буюк Британия бош вазири Тони Блэр билан ишқий муносабатларда бўлган. Айнан уларнинг ўзаро муносабатлари Вендининг турмуш ўртоғи Руперт Мердок билан ажрашишига сабаб бўлгани айтилмоқда.


2018 йилнинг 26 декабрь куни Ўзбекистон Республикаси Президенти Шавкат Мирзиёев томонидан «Ўзбекистон Республикаси геология соҳаси ходимлари кунини белгилаш тўғрисида»ги Қонун имзоланди.\nУшбу ҳужжат билан ҳар йили апрель ойининг биринчи якшанбаси геологлар куни деб белгиланди. Геология соҳаси мамлакатнинг минерал-хом ашё базасини ривожлантиришда, ер қаърини ўрганиш ва разведка қилишда, фойдали қазилма конларини очишда алоҳида аҳамиятга эга.\n«Ўзбекнефтгаз» АЖ раҳбарияти ва бутун жамоаси, ушбу сана муносабати билан мамлакатимиздаги нефт ва газ соҳасида машаққатли ва самарали меҳнат қилаётган барча геологларни байрам билан муборакбод этади.\nСизларга мустаҳкам соғлик, оилавий бахт ва саодат, келгуси ишларингизда янги ютуқ ҳамда муваффақиятлар тилаймиз!\n«Ўзбекнефтгаз» АЖ жамоаси


Даврон Файзиевнинг эътибори, ҳиқичоқ туфайли «захирага олингани», танқидлар ва Туркия – Роналдиньонинг мухлиси Ориф Толипов билан суҳбат\nСпорт 18:22 / 26.11.2021 10268\nИлк меҳмонимиз – йилдан йилга ҳар томонлама ўсишга эришаётган шарҳловчи, муҳаррир, мухбир, блогер Ориф Толипов. Ёш шарҳловчи билан футбол, шарҳ, ундаги қизиқ воқеалар ва бошқа мавзуларда суҳбатлашдик.\nШарҳловчиликка кириб келиши\n– 2015 йили «Sport» телеканалида танлов кўринишидаги кўрсатув ташкил этилган. Финал босқичигача етиб борганман. Ўша кўрсатувда экспертлар орасида бўлган Даврон Файзиев ўзи учун бир неча иштирокчини белгилаб қўйган экан. Даврон ака 2016 йили «UzReport»да фаолиятини бошлаган. Ўшанда каналга спорт мухбири керак бўлган. Улардан «Сизда вариантлар борми?» деб cўрашганида, мени таклиф қилганлар. Ўшанда қизиқ бўлган. Даврон ака қўнғироқ қилганида, овозларидан танимаганман. «Ҳазиллашманг, сиз Даврон Файзиев эмассиз-у», деганман. Кейин Даврон ака бироз тўхтаб, овозларини шарҳ жараёнидаги тонга тушириб: «Нега ўхшамаяптими?» деганлар.\nСинов тариқасида ишга олинганман. Унгача журналистикада фаолият юритмаганман, газ плитаси сехида ишлардим. 2017 йилнинг ёзида ўртоқлик баҳслари орқали шарҳга кириб борганман. Дебютим «Лацио»нинг ўйинига тўғри келган. Эслаб қолганимнинг сабаби, ўйиндан олдин таркибларни ўқиётганда Иммобилени «Иммобайл» деб талаффуз қилганман. Даврон ака «Яна бир қайтар-чи» деганлар ва хатойимни тўғрилаганлар.\n«UzReport»да мухбирлик, муҳаррирлик ҳам қиламан. Лекин севган касбим – шарҳловчилик. Шарҳни яхши кўраман. Ишхонада бўш бўлиб қолсам ҳам, шарҳ хонасига кириб ўтираман.\n– Даврон ака «Яхши шарҳловчи бўлиш учун камида 4-5 йил керак» деб айтганлар. Тўхтаб қолмаса, ўз устида ишлашда давом этса, 5 йилда томошабинларнинг асабига тегмайдиган шарҳловчи бўлиб етишиш мумкин. Негативлар аввалгидан камайган бўлса-да, ҳали ҳaм бор. Ҳозирча ўзимдан тўлиқ қониқаётганим йўқ.\nЮзма-юз танқид бўлмаган. Бир марта маҳалладошим йўлда тўхтатиб, умуман шарҳловчиларга нисбатан бир эътирозни айтган: «Ўзбек тилини бузиб юборяпсизлар». Мен эса футбол терминларини халқаро номи билан айтишимиз шартлигини тушунтирганман. Айримлар «cэйв» сўзини ишлатишимиздан норози бўлади. Лекин агар бунчалик чуқур ёндашсак, «футбол» сўзини ҳам ўйлаб кўриш керак бўлади.\nОта-онам асосан мақтов эшитганини айтишади. Эҳтимол, танқидлар эшитган бўлишса ҳам, менга айтишмас.\nУстозларнинг устун жиҳатлари\n– Хайрулла акамдам, аввало, босиқликни ўрганиш керак. Менда воқеаларга шошқалоқлик билан муносабат билдириш одати бор. Улар эса хулоса чиқаришга шошмайдилар. Кейин самимиятни таъкидлаган бўлардим. Даврон акамдан нозик нуқталарни илғашни, шарҳга жамиятдаги воқеаларни интеграция қилиш ва дипломатик муомалани олган бўлардим. Бобур акам воқеаларга кескин муносабат билдиради, мен ҳам баъзи вазиятларда шундай қатъий позицияга эга бўлишни хоҳлардим. Ҳасан акам маълумотлар, статистикалар, йиллар давомида тўпланган база бўйича жуда кучли. Кўчириб олиб, фойдаланишни истайсиз.\n– Биринчи сабаб – молиявий жиҳатдан монетизацияга кириб, келажак учун даромад манбасини яратиш. Иккинчиси – янги чақириқ.\nЛекин ундаги видеоларнинг шарҳга алоқаси йўқ. Чунки уларни уйда – тунги 01:00дан кейин ёзаман. Шунга шарҳларда «Баландроқ гапиринг» деб ёзишади. Оила аъзоларим ухлашаётгани учун паст гапиришга мажбур бўламан.\n– У нарса нотўғрилигини ўзим учун белгилаб бўлганман. Қонун ичидами-ташқарисидами, аҳамиятсиз. Бу борада каналимга реклама берувчилар чиқиб туришади, аммо рад этаман. Қонунийлаштирилган тақдирда ҳам, позициям ўзгармайди.\nЯқинларим ичида тотализатор ўйнайдиганлар йўқ. Танишларим ичида эшитганман. Бу нарсанинг охири ютқизиқ бўлади, деб қайтаришга ҳаракат қиламан. Танишлар даврасига бориб қолсам, ўйинлардан тахминларимни сўрашади. «Билмайман» дейман.\nБир танишимиз тикарди, ютарди, катта пуллар кўтарганда мақтанарди. Яқинда қарз сўради. Кейин суриштирсам, анча пул ютқазиб қўйибди. Бу охири яхшилик билан тугайдиган йўл эмас.\nТуркия ҳақида кўп ёзиши, китобга ошнолик\n– Туркия орзумдаги давлат эмас-у, лекин анча нарсани ўрганса бўлади. У давлатда 2000 йилдан кейин бўлган ўзгаришларни ўзлаштирса, ўрганса, таҳлил қилса бўлади. Шунингдек, Истанбулни, денгизни яхши кўраман. Эҳтимол, бу ёшликда кўрилган филмлар таъсири бўлса керак.\nКомандировкаларга чиққанда, албатта, ўзим билан китоб олиб юраман. Севимли асарим – Мурод Муҳаммад Дўстнинг «Лолазор» романи. Камида 2 марта тўлиқ ўқиб тугатганман. Бу асарнинг яхши томони – қаеридан ўқисангиз ҳам, тушуниб кетаверасиз. Баъзи китоблар бўлади, охиригача бир темпда ўқишингиз керак. «Лолазор» ундай эмас. У сюжет эмас, бошқа аспектлар учун ўқилади.\n«UzReport» ЕЧЛсиз қолгани\n– Албатта, таъсир қилди. Шарҳга ўрганиб қолган одамга ҳафтанинг ўртасида қийин бўляпти. Бу – бошқа даражадаги турнир. Футбол кўрган одам буни жуда яхши тушунади. Хафа бўлдим, ранжидим, лекин табиий жараён. «UzReport»да эмаслиги биз учун ёмон, аммо Ўзбекистон учун рақобат бўлаётгани яхши ҳолат. Ҳали «UzReport» қайтади. Олдинда режалар бор.\nШарҳ – бу …\n– Шарҳ – мен учун футболнинг гўзаллигига энг камида путур етказмаслик, иложи бўлса уни бойитиш. Футбол трансляцияси – кадрнинг ўзи билангина томошабинни жалб қила оладиган маҳсулот. Шарҳ эса уни бойитади ёки, аксинча. Шарҳ энг камида футболга зарар етказмаслиги керак.\nКўрингани каби осон эмас. «Шу шарҳловчидан яхшироқ шарҳлайман» дейиш жуда ҳам катта хато. Инсон қилган ишни инсон қилади, аммо босиб ўтиш керак бўлган босқичлар бор.\nАктёрлик? Агар Ҳасан акам бу саволга жавоб берса, «Ҳа» дейди. Мен эса бундай ҳисобламайман. Футболни шунчаки кузатиш ва шарҳлаш ҳам табиий эҳтирослар беради.\n– Яқинда бўлди. Ҳиқичоқ тутиб қолди. Микрофонни ўчираман-ёқаман, ҳеч ўтиб кетмади. Танаффусгача етиб олиб, кейин Муҳаммадали Муҳаммадкаримов билан алмашдик.\nЛа Лига баҳсларида такрорий вазиятлар худди жонли ўйин кетаётгандек кўрсатилади, секинлаштирилмайди. Такрорий лавҳа белгиси йўқ. Бир сонияга телефон ёки ноутбукка чалғисангиз, унинг такрорий вазият эканлигини билмай қоласиз. Бир марта шундай бўлган: голни яна бир марта шарҳлаб юборганман. Хатойимни сезгач, «Аввалгисидан яхшироқ эмоция бера олдим-а» деб вазиятдан чиқиб кетганман.\nРоналду ва Месси билан ўйинларда доим муаммолар бўлади. Масалан, «Месси яккакурашда ютқазди» десангиз ҳам, «Сен Мессини муҳокама қиладиган даражада ким бўлибсан?» деган танқидлар ёғилади. Ёки мақтасанг, «сен Роналдучисан» «сен Мессичисан» дейишади. Аслида бошқа жамоалар ёки футболчилар гол урганда ҳам, эҳтирос бўлади. Лекин уларда мухлис кам бўлгани учун сезилмайди.\n- Қайси ўйинни шарҳлашимизни режиссёримиз ҳал қилади. Аввалдан шундай.\nГонорар? Исталган шарҳловчига назар ташласангиз, бошқа ишлари ҳам борлигини кўрасиз. Масалан, ўзим ҳам асосан мухбир ва муҳарирман. Чунки шарҳловчилик юқори даромадли касб эмас. Қачондир фақат шарҳловчилик билан шуғулланиб, кўп пул топишдан умидимиз йўқ эмас. Лекин ҳозирги кунда шарҳловчиликнинг ўзи билан рўзғор тебратиб бўлмайди.\nГонорар миқдори ўйинлар даражасига боғлиқ эмас. «Эл Класико»ни шарҳласангиз ҳам, «Вильярреал» – «Леванте»ни шарҳласангиз ҳам шартномада келишилган пулни оласиз. Лекин, албатта, шарҳловчиларга даражаси ва тажрибасига қараб маош тўланади.\n– Футболда қайси қоидага ўзгартириш киритган бўлардингиз?\n– Футбол оптимал вариантда, деб ҳисоблайман. Тўғри, мукаммаллаштириш учун VAR`га ўхшаган деталлар киритиляпти. Лекин шахсан тошошабин ва шарҳловчи сифатида менга халал бераётган нарса йўқ.\n– Режиссёр бир ўйин бўйича кино олмоқчи. Қайси баҳсни тавсия қиласиз?\n– 1999 йилги EЧЛ финали, аср учрашуви – «МЮ» – «Бавария» (2:1).\n– Футбол туфайли йиғлаганмисиз?\n– Асосан, Ўзбекистон миллий жамоаси ўйинларида ҳиссиёт келади. Йиғи бўлмаса ҳам, мағлубиятларда бўғзингизга нимадир тиқилади. Аламли ўйинларимиз кўп бўлган. Айниқса, жаҳон чемпионатига чиқишимизга бир қадам қолганида муваффақиятсизликка учраганимизда, йиғлагудек ҳолга тушганман.\n– Ўзбек футболидаги муаммолар?\n– Энг катта муаммо – клубларнинг маҳаллий бюджетларга қарамлиги. Сўнгги пайтларда ҳакамлик масаласи ҳам кўп тилга олинмоқда. Лекин ҳакамлик қачондир яхши бўлган, демак, тўғриласа бўлади. Аммо 30 йил бўлдики, хусусийлаштириш бўлмаяпти. Жараён қийин кечмоқда.\n– Жаҳон чемпионатини ҳар 2 йилда ўтказиш ғоясига муносабатингиз?\n– Ишқибозлар учун ҳар 2 йилда ўтказиладиган йирик турнир бор: ЖЧ ва Евро. Бу – кўримлилик жиҳатидан ечилган масала. Шахсан мен бу ғояга қўшилмайман, йирик мусобақалар 4 йилда бир ўтказилиши тарафдориман.\n– Энг яхши ўйин?\n– 2009 йил АПЛ доирасидаги «Ливерпуль» – «Арсенал» баҳси. 4:4 ҳисоби қайд этилган ўйинда мен учун дунёнинг энг яхши яримҳимоячиларидан бири саналган Андрей Аршавин покер қайд этган. Бундай сценарийни бошқа кўрмаганман. Ўзбекистон миллий жамоаси ўйинларига келадиган бўлсак, Қатарда ўтган 2011 йилги Осиё Кубогидаги баҳсларни айтишим мумкин.\n– Эсда қоларли камбэклар?\n– «МЮ» – «Бавария» (2:1, 1999 йилги EЧЛ финали), «Манчестер Сити» –«МЮ» (2:3, 2018 йил АПЛда), «Сельта» – «Барселона» (3:3, 2021 йил Ла Лигада).\n– Энг чиройли 3та гол?\n– Деннис Бергкампнинг «Ньюкасл»га урган голи (2002 йил), Роналдиньонинг ЖЧ-2002да Англияга жаримадан киритган тўпи, Уэйн Рунининг Манчестер дербисида акробатик усулда урган голи (2011 йил).\n– Пепнинг «Барса»си ёки Зиданнинг биринчи «Реал»и?\n– Пепнинг «Барса»си.\n– «Олтин тўп-2021»га ким ҳақли?\n– Эсда қоларли ЖЧ ва Евро?\n– ЖЧ-2002 ва Евро-2020.\n– Хави «Барса» учун янги Гвардиола бўла оладими?\n– Ҳа, потенциали бор. У мураббийликка нолдан келаётгани йўқ.\n– Тарихдаги энг яхши ўйинчи?\n– Фати ё Винисиус?\n– Сульшер ёки Артета?\n– Перес ё Лапорта?\n– Турган ўрнига кўра Перес кучлироқ.\nРамзий терма жамоа: Шей Гивен – Дани Алвес, Жон Терри, Серхио Рамос, Патрис Эвра – Андреа Пирло, Андрес Иньеста, Дэвид Бекҳэм – Лионель Месси, Криштиану Роналду, Роберт Левандовски.\nАъзамжон Иззатиллаев суҳбатлашди\nТасвирчи ва монтаж устаси – Азимжон Воҳидов\n23:15 / 22.01.2022 6247\n22:20 / 22.01.2022 4030\n20:42 / 22.01.2022 3758


Ва бодров стресс — Образовательный портал\nСТРЕСС – ОРГАНИЗМНИНГ САЛБИЙ ЖАВОБИ\n— Стресснинг ?андай турлари бор?\n— Стресснинг эмоционал мусбат ва эмоционал манфий; ?ис?а муддатли, ўткир ва узо? муддатли, сурункали турлари мавжуд. Бундан таш?ари тиббиёт ва психологияда стрессни ўзрганиш учун физиологик, психологик, информатив, эмоционал турларга бўлинади. Физиологик стресс организмдаги турли негатив факторлар ор?али юзага чи?ади: о?ри?, сову?, исси?, очлик, чан?о?лик. Психологик стресс ахамиятлилик факторлари ор?али: алдов, хафа бўлиш, ?ўр?иш. Информатив стресснинг факторлари информацион зўри?ишдан иборат бўлиб, бунга ўз ишида катта масъулият юкига эга шахслар, тў?ри ?арор ?абул ?илишда муаммога дуч кеганлар чалинса, эмоционал стрессга ?аётга хавф солувчи омиллар: турли халокатлар, уруш, о?ир касалликлар сабаб бўлади.\n— Баъзи инсонлар хаяжонли да?и?алар, масалан имтихон ёки ўзлари учун мухим бўлган бирор тадбир олдидан стресс ?олатини кечира бошлайдилар ва ўзларини тинчлантириш учун турли дорилар ?абул ?иладилар. Дориларсиз хам бундай стрессдан халос бўлиш мумкинми?\n— Бунда ўз ўзини идора ?илиш, хотиржамликка ишонтириш каби психологик тавсиялар берилади. Шунингдек, баъзи ози? ов?ат махсулотлари хам ёрдам бериши мумкин. Сут махсулотлари таркибидаги триктофан моддаси марказий нерв системасини тинчлантиради, кайфиятни кўтаради, уй?уни ривожлантиради. Муз?аймо? ва шоколад ?ам бундай пайтларда организм учун фойдали стимулятор ?исобланади.\nСтресс тўсатдан пайдо бўлади. Аммо ?амма касалликларда бўлгани каби унинг ?ам бошлан?ич бос?ичлари, аломатлари бўлади. Буларга депрессия, бош о?ри?и, уй?усизлик, жинсий хаётнинг бузилиши, юрак ўйнашини киритиш мумкин. Стрессга сабаб бўлувчи омиллар сифатида инсон ?ар куни эхтиёж сезадиган нарсалар ?аторига телевизор (46%), муси?а (43%), спиртли ичимликлар (19 %), спорт (12%) ?ам киритилади. Замонавий ?аёт, цивилизациянинг баъзи унсурлари (компьютер, интернет, мобил телефонлар)ни меъёридан орти? ёхуд нотў?ри ишлатиш сртессга, унинг натижасида турли касалликларга олиб келади. Инсонлар эса ўзларини безовта ?илаётган хасталик ташхисини билмай, айбни юрак ёки жигарга “тўнкайдилар” ва ?ар хил муолажалар ?иладилар.\nДепрессияни стресс аломатлари ?аторида санадик. Демак, депрессия стресс олди ?олат бўлиб, бу ?ам жиддий касаллик ?исобланади. Депрессия бугунги кунда кўп учрайдиган, замона хасталигига айланиб улгурди. Ривожланган давлатлар ахолисининг 20 фоизи депрессия ?олатида, деб ани?ланган. Бу эса мехнат унумдорлигига тез салбий таъсир кўрсатади. Бемор ва унинг я?инларига ?ийинчилик ту?диради. Депрессия ?олатидаги беморларда пессимизм, айбдорлик хисси, ўзидан ?они?маслик, атроф мухитга ?изи?ишнинг пасайиши кузатилади. Бошланган уй?усизлик, иштахасизлик, ?увватсизлик стресс бос?ичида давом этади. Бундай беморлар инсонлардан йиро?лашишга, доимий ёмон кайфиятга, спиртли ичимликларга ружу ?ўйишга мойил бўладилар. Мазкур аломатлар икки хафтадан кам бўлмаган ва?т кузатилган беморга “депрессия” ташхиси ?ўйилади. Депрессия шунчаки тунд кайфият эмас, мутахассислар назоратида даволанадиган касалликдир.\nСтресс бирор бир хатти харакатга организмнинг универсал реакцияси, жавоби экан, унинг пайдо бўлишига инсонни кучли эмоционал ?ўз?аталиган ?ар ?андай вазият сабаб бўлиши мумкин. Стресс фа?ат салбий ўринларда юз кўрсатмайди. Тўй, фарзандли бўлиш, янги ишга кириш каби яхши ?олатлар, шунингдек, навбатда туриш, кутиш каби арзимас вазиятлар хам стресс ча?ирувчи омил сифатида ани?ланган. Биз кўп ишлатадиган “?увонч ёшлари” ?ам бунинг бир кўриниши. Фараз ?илинг, я?ин кишингиз ?а?ида ёмон ?абар эшитдингиз. Кучли таъсирланасиз, ?ай?урасиз. Бир неча ва?т ўтиб эса ўша одамни соппа со? кўрдингиз. Бундан ту?илган хайрат ёки ?увончингиз стресс ча?иришда биринчи вазиятдан ?олишмайди. Демак, стресс сабаби фа?ат ёмон ?олатлар эмас. Машхур хинд киноюлдузи Раж Капур мамлакат президенти томонидан киноматографларнинг олий мукофоти билан та?дирланганини эшитиб, хушини йў?отган. Озгина ва?т ўтиб бу дунёдан кўз юмган.\nСтресс кўплаб касалликларнинг дебочаси ?исобланади. У аввало иммун тизимига салбий таъсир кўрсатиб, инсонни касалликлар ва вирусларни ю?тириб олишга мойил ?илиб ?ўяди. Стрессдан халос бўлиш учун меъёрдан орти? ?абул ?илинган дори-дармонлар буйрак ва ош?озон фаолиятини бузади. Бу касаллик ?он босимининг ошиши, ?андли диабетга чалинишга олиб келади. О?ир асоратларни орттириб олмаслик учун, ю?орида ?айд этилган ?олатлар бир неча хафта узлуксиз кузатилганда, психотерапевт назоратидан ўтиш тавсия этилади.\nМаълумотларга кўра, Америка ахолисининг 90 фоизи кучли стресс ?олатида, 60 фоизи хафтада 1-2 марта, 30 фоизи деярли ?ар куни стресс аломатларини бошдан кечиради. Беморларнинг учдан икки ?исмининг шикояти стресс билан бо?ли?. Россияда эса стресс билан касалланганлар 70 фоизни ташкил ?илади.\n?аётдаги турли ?одисалар инсонда турли даражада стресс пайдо бўлишига сабаб бўлади. Масалан:


Қозоғистон бюджет тақчиллигини йўқотиш учун 1 миллиард доллар қарз олмоқчи | Qalampir.uz\nҚозоғистон бюджет тақчиллигини йўқотиш учун 1 миллиард доллар қарз олмоқчи\nОлам\t12 Июнь 19:30 1635\nҚозоғистон расмийлари бюджет тақчиллигини тўлдириш учун ташқи бозорлардан қарийб 400 миллиард тенге (1 миллиард доллар) қарз олишни режалаштирмоқда. Россия бозори бу йўналишда энг мақбули бўлиб кўринмоқда. Бу ҳақда бугун, 12 июнь куни молия вазири Ерулан Жамаубаев маълум қилди.\nЖорий йилнинг 2 апрель куни республика молия вазирининг биринчи ўринбосари Берик Шолпанкулов Қозоғистон бюджет тақчиллигини қоплаш учун ташқи бозорлардан 3 миллиард доллар қарз олишни режалаштираётганини маълум қилди. 12 март куни собиқ молия вазири Алихон Смаилов Қозоғистон расмийлари бу йил Россия бозорида 1 миллиард долларгача Россия рублини қарзга олиш ниятида эканини айтганди. Унинг таъкидлашича, агар Қозоғистон бошқа бозорлардан долларда қарз оладиган бўлса, унда валюта хавфини ҳисобга олиш керак бўлади.\n"Жорий йил учун республика бюджетининг тақчиллиги 2,4 трлн тенгега тенг (12 июндаги курс бўйича қарийб 6 млрд АҚШ доллари). Ушбу камомад қарз олиш йўли билан молиялаштирилиши керак", деди Жамаубаев.\nУнинг сўзларига кўра, ҳозирда бўлим ушбу йўналишда кўплаб таҳлилий ишларни олиб бормоқда. "Маълумотлар жуда сезгир. Бозордаги барча баёнотлар маълум талаб ва баъзи таклифларни келтириб чиқаради", дея тушунтирди вазир.\nУнинг таъкидлашича, ҳозирги вақтда энг жозибадорлари ички ва Россия рубли бозори. "Россия рубли Қозоғистон тенгеси курси билан кўпроқ боғлиқ. Шунинг учун Россия бозори биз учун янада жозибадордир. Агар керак бўлса, биз унга кирамиз. Умуман олганда, музокаралар давом этмоқда", деди Жамаубаев.\n14 Июль 08:38 76101\n14 Июль 20:05 45483\n13 Июль 08:33 42403\n13 Июль 23:00 39679\n14 Июль 00:07 26308


Шерали Жўраев таваллуд кунини нишонлади\n“Олма қийғос гуллаганида туғилган" Шерали Жўраев 12 апрелни таваллуд куни сифатида нишонлайди.\n"Чархпалак" рукни остида ўз вақтида Сиз тингловчи қизиқишини уйғотган ва радиомиз файллар токчасида сақланаётган баъзи эшиттиришларни такрор эълон қилишга қарор қилдик. Рукннинг дебочаси сифатида Ўзбек санъатининг бетакрор намояндаси Шерали Жўраев билан бундан 2 йил олдин - 13 апрелда, туғилган кунининг эртасига ўтказилган суҳбатни эътиборингизга ҳавола қилмоқчимиз\n"Чархпалак" рукни остида ўз вақтида Сиз тингловчи қизиқишини уйғотган ва радиомиз файллар токчасида сақланаётган баъзи эшиттиришларни такрор эълон қилишга қарор қилдик. Рукннинг дебочаси сифатида Ўзбек санъатининг бетакрор намояндаси Шерали Жўраев билан бундан 2 йил олдин - 13 апрелда, туғилган кунининг эртасига ўтказилган суҳбатни эътиборингизга ҳавола қилмоқчимиз.\n12 апрел куни инсон фазони забт этган эди. Худди шу кунни Ўзбекистон халқ артисти Шерали Жўраев туғилган кун сифатида нишонлайди, ҳар йили. Ҳофизнинг сўзларига кўра, унинг туғилган куни аниқ эмас, оналари айтмиш, “олма қийғос гуллаганда” Асаканинг олмали сўлим ҳовлисида Шерали дунёга келган.\nҲофиз нега бўлмаса айнан 12 апрелни рамзий маънода туғилган кун деб белгилади?\nБунинг ўзига хос сабаблари бор, деди Шерали Жўраев Озодлик билан суҳбатда 12 апрел куни.\nОзодлик: Ассалому алайкум Шерали ака.\n- Ваалайкум ассалом ва раҳматуллоҳи ва баракотуҳ.\nОзодлик: Шерали ака, бугун муборак кун экан. Сизнинг туғилган кунингиз экан. Сизни миллионлаб тингловчилар ва Озодлик радиоси жамоаси номидан табриклаймиз.\n- Баракалло, илойим омон бўлинглар. Барча бизни эшитувчилар, барча бизни биладиганлар, билмайдиганларнинг ҳам Оллоҳ ишини ўнгидан қилсин. Ишқилиб тинч юришсин. Сабр-тоқат берсин¸ меҳр-оқибат берсин. Гўзал ҳаëт кечиришсин. Уларнинг яхши кунларида хизмат қилаверайлик. Ўғилларим Шоҳжаҳон ҳам, Зоҳиршоҳ ҳам, қолган санъаткорлар ҳам фақат яхшилик бўлсин дейди.\nОзодлик: Шерали ака, туғилган кунингиз 12 апрел экан. Бу инсоннинг фазога биринчи маротаба чиққан куни. Яна сизнинг ўзбек қўшиқчилик санъатида кўпчилик санъаткорлар ета олмаган фазога чиқишингиз. Бунинг орасида қандайдир уйқашлик, яқинлик борми?\n- Бор. Ҳозир айтиб бераман. Ўша пайтларда биз мактабда ўқир эдик. Ëш бола эдик. Гагарин учишидан олдин. Ўшанда биринчи учишлар бўлган. Лайками, бир бало деган итлар учган.\nОзодлик: Белкаб, Стрелка.\n- Ҳа. Ўша пайтда биз ëш бола эдигу, ўшанда мен ўқитувчиларимга “Мен учувчи бўламан” деганман. Кейин “Э, сен ҳали математикани билишинг керак. Физикани билишинг керак” деб хуллас менинг ишқибозчилигимни қолдирган. Ўшанда мен ашула айтмас эдим. Овоз ўзгариши бошланган пайт эди. Кейин спортга қизиқиб ўша куни мен велоспортда биринчи ўринни олганман. Ўша 12 апрел куни мен биринчи ўринни олганман районда. Ленин дейиларди, Асакада. Спортчиларнинг ўзининг велосипеди бўладию. Уларнинг велосипеди билан мен оддий велосипедда тенг вақтда келганман. Менинг ҳисобим ортиб кетган. Кейин менга биринчи ўринни беришган. “Сен Гагарин бўлдинг” деб қичқиришган кейин. Ундан кейин 12 число менга кўп яхшиликларни олиб келди. Улардан энг улуғи жаноб Ислом Каримов Арабистонга бирга олиб бордилар. У кишининг баҳонасида, у кишига эшик очилганда бизни ҳам қўшиб олиб кирилди Каъбанинг ичига. Хуллас мана бу иш қайта туғилиш бўлди яна. Қайтадан туғилиш бўлди. Менинг онам ҳақиқий числони билмас эди. “Олма қийғос гуллаганида туғилган эдинг” дердилар. Шундан кейин 12чини белгиладим. Шундай бўлди.\nОзодлик: Кўпчилик мухлисларимиз “Шерали акани қачон концертларда кўрамиз? Истиқлол саройида қачон концерт беради?” деб кўп сўрашади.\n- Концертларни, бугун бориб шуни, мен яқинда чет элга кетаяпман. Иншооллоҳ уни айтаман қачон бўлишини. Унгача бу ерда концерт қилмоқчиман. Бир 20тача ҳофиз Истиқлолни банд қилиб олибди. Бугун ўшанга бориб нима қилсак, 10-15 майларда концерт қилмоқчи эдик Истиқлолда. Рухсати берилган эди. Истиқлолга одам жўнатсам, янги чиққан ҳофизларнинг концертлари белгиланган экан. Анча бўлган экан. Энди ўшанга бўшаб қолса, Худо хоҳласа берамиз. Ўтган йиллари Ўзбекистон бўйлаб стадионларда концерт қилиб келдик у ерда, бу ерда. Бу ерда шунақа, олдин белгилаб қўйилади. Сал бўшамай турибди. Истиқлол биттада энди. Ашулачи кўп. 1000тадан ортиқ ашулачи бор.\nОзодлик: Раҳмат, яна бир бор табриклаймиз Шерали ака. Дунëдаги ўзбекларга ва тингловчиларга бир оғиз тилагингиз.\n- Мен бизни тинглаëтган ҳамма биродарларимизга, эркагу аëлга, ëшу қарига барчасига Оллоҳдан яхшиликларни тилайман. Илойим хонадонида фақат яхшиликлар бўлсин. Илойим ëмонликлар бўлмасин. Бутун дунëда бўладиган офатлар бўлмасин. Нотинчликлар бўлмасин, фақат яхшиликлар бўлсин. Ҳаммамизга сабр-тоқат, яхшилик ëр бўлсин. Ишларимиз ўнгидан келсин. Юзимиз ëруғ бўлсин. Оллоҳ ҳаммамизни тўғри йўлга ҳидоят қилсин. Омин. Ва соллоллоҳу таала ала хойру холқиҳи Муҳаммадин ва олиҳи ва асҳабиҳи ажмаъин, бираҳматика йа арҳамар роҳимийн. Оллоҳу акбар.\nОзодлик: Раҳмат. Саломат бўлинг Шерали ака.\nШерали Жўраев 64 ëшда


Дилявер Ваниев: ""Насаф"да иш тўғри йўлга қўйилган" - "Насаф" ФК расмий веб-сайти\nДилявер Ваниев: ""Насаф"да иш тўғри йўлга қўйилган"\nВоҳа дербисидан сўнг ташкил этилган матбуот анжуманининг биринчи қисмида мезбонлар катта мураббийи Дилявер Ваниев иштирок этди.\n“Бугунги беллашувга жиддий тайёргарлик кўрган эдик. Ўзингизга маълум, “Насаф” биз учун принсипиал рақиб ҳисобланади. Улар қанотларда ҳавфли ўйин кўрсатади. Футболчиларимиз эса бугун бунга имконият беришмади. Бунинг учун уларга раҳмат айтаман. Ўйинга тайёрлаган режамиз иш берди. Рақиб бизни қайсидир том маънода ортга қайтишга мажбур қилди. Камчиликлар, хатолар ҳаттоки ҳисобни очиш учун ҳам вазиятлар бўлди. Лекин чизиқлар орасидаги ҳудудларни ёпиш ва рақибни қанотга ўтишга мажбур қилиш борасидаги кўрсатмаларимизни йигитлар тўғри бажаришди.\nДарвозабонимиз ўтган турда хатога йўл қўйган бўлса ҳам бугун яхши ўйин намойиш этди. Кичик хатолар ҳам кўзга ташланди. Бугун, унга катта эътироз йўқ. У “Машъал” академиясидан чиққан. Билсангиз, телевизорда ва бошқа ОAВда Элдор Суюнов, Санжар Қувватовни “Насаф”дан чиққан дейишади. Aслида улар ҳам клубимиз тарбиялананувчилари ҳисобланади. Тўғри улар қаршиликлар сафида ёрқин ўйин намойиш этишгандир аммо улар бизнинг тарбияланувчиларимиз ҳисобланишади. Жамоамиз кўплаб посбонларни етиштириб берган. Ҳозирда “Локомотив”да тўп тепаётган Жавоҳир Илёсов ҳам бунга бир мисол.\n“Насаф” академияси ҳам зўр. Бу клубда ишлар ҳар томонлама тўғри йўлга қўйилган. Шунинг учун бўлса “Пахтакор” ушбу жамоадан кўплаб футболчиларни олади.\nБир очкодан қониқиш хосил қилдимми? Тўғрисини айтсам , натижа мени қониқтирди”,- дейди Дилявер Ваниев


24 йиллик умуман юрмаган Porsche 911 сотувга қўйилди\n16:08 / 28.04.2017\nRM Sothebyʼs ким ошди савдо уйи ноёб маҳсулотни ким ошди савдосига қўйди. Бу Porsche 911 Carrera RSR 3.8 намунаси бўлиб, у атиги 51 дона ишлаб чиқарилган. Сотувга қўйилган автомобиль 1993 йилда ишлаб чиқилган ва қизиқарли томони шундаки, у деярли ҳаракатланмаган. Машина бор-йўғи 10 км масофани ортда қолдирган.\nCarrera RSR 3.8 трек спорткари сифатида ишлаб чиқилган бўлиб, уларнинг аксар нусхаси ажойиб интерьерга ва хавфсизлик каркасига эга бўлган. RM Sothebyʼs савдо уйининг таъкидлашича, ушбу автомобиль салони яхши сақланган иккинчи машинадир. Унинг биринчи эгаси машина интерьери тўлиқ қизил рангда бўлишини хоҳлаган.\nБуюмга тақдим этилган изоҳда айтилишича, автомобиль ўзининг асл техник жиҳатларини тўла сақлаб қолган. Шу билан бирга, спорткар нима сабабдан ва қаерда 24 йил турганига ойдинлик киритилмаган.\nИкки эшикли 964-авлод 911 негизида барпо этилган машина кузови Turbo-намунасидан олинган. Унга ўрнатилган атмосферали 3,8 литрли оппозит мотор 350 от кучини беради. Норасмий маълумотларга кўра, аслида от кучи расмий рақамлардан фарқ қилади ва 375 от кучига тенгдир.\nНоёб Porsche савдоси май ойи охирида Италияда бўлиб ўтади. Унинг нархи бир млндан бир неча миллион еврогача бўлиши айтилмоқда.\nАвстралиядаги энг йирик автомузей 48 та ноёб машинани сотувга қўймоқда\n10:34 / 07.05.2018